Gwasanaeth casglu gwastraff gardd | Cyngor Bwrdeistref Sirol Wrecsam\nBeth sy’n mynd i’r bin/cynwysyddion ailgylchu?\nPa mor aml y cesglir gwastraff gardd a beth ga i roi yn fy min gwastraff gardd?\nRydym yn casglu gwastraff gardd bob pythefnos rhwng 1 Mawrth a 30 Tachwedd, ar yr un diwrnod yr ydym yn casglu eich gwastraff ailgylchu a gwastraff bwyd.\nCaiff gwastraff gardd ei gasglu bob mis yn ystod Rhagfyr, Ionawr a Chwefror, ond dychwelir i gasgliadau bob pythefnos unwaith eto ym mis Mawrth.\nGallwn dderbyn toriadau glaswellt, tociadau gwrychoedd a llwyni, brigau a changhennau bach, chwyn, planhigion, blodau marw, dail a rhisgl.\nFedrwn ni ddim cymryd unrhyw bridd, coed, brics, cerrig, lludw, clymog Japan, bagiau plastig, gwelyau anifeiliaid anwes, baw anifeiliaid ac anifeiliaid anwes, gwastraff bwyd eu unrhyw wastraff cyffredinol.\nYnghylch y gwasanaeth\nEi dalu/cofrestrwch ar-lein\nGallwch hefyd ddefnyddio'r ffurflen ar-lein i archebu a thalu am fin gwastraff gardd newydd.\nFaint mae’r gwasanaeth casglu gwastraff gardd yn ei gostio a sut medra i gofrestru?\nY gost yw £25 y bin ar gyfer 2021/22 ac mae’r gwasanaeth yn para o 30 Awst 2021 tan 2 Medi 2022. Gallwch gofrestru ar gyfer y gwasanaeth unrhyw dro yn ystod y flwyddyn\nNi fedrwn dderbyn rhandaliadau, rhaid gwneud pob taliad yn llawn.\nY ffordd hawsaf a chyflymaf o wneud hyn yw ar-lein.\nFel arall, gallwch alw Strydoedd o Fri ar 01978 298989 er mwyn cofrestru ar gyfer y gwasanaeth.\nGall gymryd hyd at 10 diwrnod gwaith i ni gofrestru'r ceisiadau a phostio'ch llythyr cadarnhau, Telerau ac Amodau a'ch label gludiog i chi. Bydd eich sticer casglu yn cael ei anfon yn y post i'r cyfeiriad a ddarperir ar y ffurflen hon, bydd manylion pellach y gwasanaeth yn cael eu cynnwys yn y llythyr eglurhaol a'r pecyn gwybodaeth.\nSut ydych chi'n gwybod pwy sydd wedi talu am gasglu gwastraff gardd a phwy sydd ddim?\nAr ôl i chi gofrestru ar gyfer y gwasanaeth byddwch yn derbyn label(i) gludiog i lynu ar eich gaead(iau) bin gwastraff gardd. Bydd y label yn nodi'r cyfeiriad y mae'r bin yn perthyn iddo a bydd yn helpu'r criw casglu i nodi'n gyflym bod y gwasanaeth wedi cael ei dalu amdano.\nA allaf rannu bin gwastraff gardd gyda fy nghymydog?\nGallwch, gallwch gytuno â hyn â'ch cymydog. Ar ddiwrnod casglu, rhaid i'r bin gwastraff gardd fod y tu allan i eiddo deiliad y tŷ sydd wedi tanysgrifio i'r gwasanaeth.\nBeth alla i ei wneud gyda fy ngwastraff gardd os nad ydw i eisiau talu am y gwasanaeth casglu?\nGallwch fynd â'ch gwastraff gardd i un o’n Canolfannau Ailgylchu Gwastraff Cartref (yn rhad ac am ddim). Neu, fe allech ei gompostio’r gwastraff gardd gartref.\nNid wyf am dalu am y gwasanaeth - a wnewch chi gael gwared ar fy min gwastraff gardd?\nOs dewiswch beidio â thalu am y gwasanaeth hwn, ni fydd eich bin(iau) gwastraff gardd yn cael ei wagio ar ôl 30 Awst 2021.\nGellir cael gwared ar unrhyw finiau gwastraff gardd diangen os gofynnwch. Gallwch wneud cais am gael gwared ar fin gwastraff yr ardd trwy ddefnyddio ein ffurflen 'bin neu focsys newydd'.\nCais am gael gwared ar fin gwastraff yr ardd\nAr ôl gofyn am gael gwared o’r bin, gall gymryd nifer o wythnosau i'r bin gael ei gasglu. Yn y cyfamser, gwnewch yn siŵr bod eich bin yn parhau i fod yn wag, yn hygyrch, ond heb ei adael allan gan achosi rhwystr.\nEfallai y byddai'n werth cadw gafael ar eich hen fin gwastraff gardd am y tro oherwydd, os ceir gwared ar eich bin gwastraff gardd a'ch bod chi'n newid eich meddwl yn y dyfodol, codir tâl am un newydd.\nBeth sy’n digwydd os ydw i'n talu rhywun ar hyn o bryd i dorri fy nglaswellt neu i drin fy ngardd?\nOs rhoddir deunyddiau gwastraff yr ardd yn eich bin gwastraff gardd, yna byddai angen i chi danysgrifio i'r gwasanaeth hwn o hyd. Fel arall, gallwch ofyn i'ch garddwr neu'r unigolyn sy'n gwneud y gwaith i chi, fynd â gwastraff yr ardd i ffwrdd a chael gwared arno’n gyfrifol (gallant godi tâl arnoch i wneud hynny).\nOs ydych chi'n talu'ch garddwr, bydd y gwastraff yn cael ei ystyried yn wastraff masnach pan fyddant yn ei symud o'ch eiddo. Ni ellir mynd â gwastraff masnach i unrhyw un o'n canolfannau ailgylchu gwastraff cartref. Cofiwch, os ydych chi'n ddeiliad tŷ mae'n ofynnol yn ôl y gyfraith i chi wirio bod unrhyw un sy'n tynnu gwastraff o'ch eiddo wedi'i awdurdodi i wneud hynny o dan “Dyletswydd Gofal”. Gallai deiliaid tai nad ydynt yn cymryd mesurau rhesymol i wirio bod gweithredwyr yn gludwyr gwastraff cyfreithlon fod yn atebol i ddirwy.\nPam fod tâl yn cael ei gyflwyno am gasgliadau gwastraff gardd?\nO ystyried y cyfnod cyni presennol a'r heriau ariannol parhaus yr ydym yn eu hwynebu fel cyngor, rydym wedi penderfynu cyflwyno tâl am y gwasanaeth hwn (yn debyg i'r hyn a gyflwynwyd eisoes gan nifer o gynghorau ledled Cymru a Lloegr).\nTrwy godi tâl am gasgliadau gwastraff gardd mae hyn hefyd yn dilyn argymhellion Glasbrint Llywodraeth Cymru ar gyfer casgliadau gwastraff yng Nghymru.\nBeth yw'r gyfraith ynghylch codi tâl am gasglu gwastraff gardd?\nMae Rheoliadau Gwastraff Rheoledig (Cymru a Lloegr) 2012 yn nodi'r pwerau y mae'n rhaid i awdurdodau lleol godi tâl am gasglu a chael gwared ar wastraff penodol. Mae paragraff 4 o Atodlen 1 o'r rheoliadau hyn yn nodi y caiff cyngor godi am gasglu (ond nid cael gwared ar) gwastraff gardd o’r cartref.\nEr bod dyletswydd arnom i gael gwared ar wastraff cartref yn rhad ac am ddim, nid oes dyletswydd statudol arnom i ddarparu casgliadau gwastraff gardd am ddim.\nGwiriwch y ddeddfwriaeth: Rheoliadau Gwastraff Rheoledig (Cymru a Lloegr) 2012 (dolen gyswllt allanol)\nOnid wyf eisoes yn talu am y gwasanaeth hwn trwy fy Nhreth y Cyngor?\nNa - ni thelir am gasgliadau gwastraff gardd trwy Dreth y Cyngor, ond trwy'r cyllid a gawn gan Lywodraeth Cymru (cyllid sydd wedi'i leihau yn ystod y blynyddoedd diwethaf).\nAr ôl i chi gofrestru ar gyfer y gwasanaeth\nA fydd fy niwrnod casglu neu amser casglu yn newid ar gyfer unrhyw finiau gwastraff gardd yr wyf yn talu amdanynt?\nI ddechrau, bydd eich diwrnod casglu yn aros yr un fath a dylech gyflwyno'ch bin gwastraff gardd i'w gasglu fel yr ydych chi’n gwneud nawr. Rhaid rhoi eich bin allan i'w gasglu erbyn 7.30 am.\nBle ydw i'n glynu'r sticer adnabod i ddangos fy mod i wedi talu?\nAtodwch y sticer(i) adnabod i gaead eich bin(iau) gwastraff gardd. Mae hyn yn caniatáu i'r criw casglu wneud gwiriad cyflym a sicrhau nad yw'r offer codi yn niweidio'r sticeri.\nNi fydd y criwiau casglu yn casglu unrhyw finiau gwastraff gardd heb sticer wedi'i arddangos.\nBeth os caiff fy min gwastraff gardd ei ddwyn, neu os yw fy sticer wedi'i ddifrodi / ar goll?\nBin ar goll\nGwiriwch â'ch cymdogion yn gyntaf i sicrhau nad ydyn nhw wedi mynd â'r bin gwastraff gardd trwy gamgymeriad.\nGallwch roi gwybod am fin sydd wedi mynd ar goll neu wedi’i ddwyn trwy ddefnyddio ein ffurflen 'bin neu focsys newydd'.\nRhoi gwybod am fin sydd ar goll neu wedi’i ddwyn\nCyfrifoldeb deiliad y tŷ yw sicrhau bod ei fin(iau) gwastraff gardd yn cael eu storio'n ddiogel. Os bydd bin ar goll, codir tâl am gael un arall yn ei le.\nRydym yn eich annog i farcio'ch bin gwastraff gardd gyda rhif neu gyfeiriad eich tŷ er mwyn sicrhau bod modd adnabod eich bin yn glir.\nBeth fydd yn digwydd os byddaf yn symud tŷ?\nOs byddwch yn symud tŷ yn ystod cyfnod eich tanysgrifiad gallwch drosglwyddo'r tanysgrifiad hwn i'ch cyfeiriad newydd os yw hwn yn Wrecsam. Bydd angen i chi gysylltu â ni i ddweud wrthym eich bod wedi symud tŷ, fel y gallwn ddiweddaru ein cofnodion.\nGellir gwneud hyn ar-lein trwy ddefnyddio ein ffurflen ‘ymholiad neu sylwadau cyffredinol’ (dewiswch Strydoedd o Fri am y gwasanaeth).\nFfurflen ymholiadau neu sylwadau cyffredinol\nNi ellir darparu ad-daliadau os byddwch chi'n symud allan o Wrecsam neu os na chynigir y gwasanaeth i'ch eiddo newydd. Ni fydd ad-daliadau ar gael chwaith os byddwch yn symud i eiddo newydd ac angen llai o finiau nag yr ydych wedi tanysgrifio ar eu cyfer yn eich cyfeiriad blaenorol.\nOes - bydd angen i chi adnewyddu eich taliad bob blwyddyn a byddwch yn gallu gwneud hyn bob blwyddyn yn y cyfnod cyn Medi 1.\nEto, y ffordd hawsaf a chyflymaf o dalu am y tanysgrifiad yw yma ar-lein.\nGwybodaeth brisio / talu pellach\nA allaf dalu am gasgliadau am ran o'r flwyddyn yn unig?\nNa - os ydych chi'n ymuno rhan o'r ffordd trwy'r flwyddyn neu ddim ond angen casgliad ychydig o weithiau'r flwyddyn, bydd yn dal rhaid i chi dalu'r tâl blynyddol fesul bin.\nAr hyn o bryd nid oes consesiynau.\nA allaf brynu mwy nag un bin gwastraff gardd?\nMedrwch, gellir prynu mwy nag un bin gwastraff gardd i bob cartref.\nGallwch ddefnyddio'r ffurflen ar-lein I archebu a thalu am fin gwastraff gardd newydd (a hefyd i gofrestru ar gyfer, a thalu am y gwasanaeth casglu).\nAr hyn o bryd mae cost bin gwastraff gardd ychwanegol yn £17 y bin, ond bydd angen i chi gofrestru unrhyw finiau gwastraff gardd ychwanegol ar gyfer y gwasanaeth casglu (am gost flynyddol y gwasanaeth).\nA allaf gael ad-daliad os byddaf yn penderfynu canslo fy nhanysgrifiad?\nMae gennych hawl i ganslo'ch tanysgrifiad a chael ad-daliad llawn cyn pen 14 diwrnod o ddiwrnod y pryniant. Ni fydd unrhyw ad-daliadau ar ôl i’r ‘cyfnod oeri’ 14 diwrnod ddod i ben.\nA allaf gael ad-daliad am fy min gwastraff gardd?\nNa, mae’r gost am fin gwastraff gardd am ei ddanfon yn unig.\nYdw i'n cael ad-daliad os nad yw fy min gwastraff gardd yn cael ei wagio?\nNa, mae methu casgliadau yn brin. Os nad yw'ch bin wedi'i wagio, gallai fod oherwydd ei fod yn cynnwys yr eitemau anghywir neu ei fod yn rhy drwm. Os nad oedd eich bin allan erbyn 7.30am ar y diwrnod casglu efallai y byddwch hefyd wedi colli'r amser casglu.\nRydym yn cadw'r hawl i ganslo casgliadau oherwydd amgylchiadau y tu hwnt i'n rheolaeth (er enghraifft tywydd garw). Os mai ein bai ni yw methu casgliad, yna byddwn bob amser yn gwneud ymdrech i gasglu'ch bin cyn gynted â phosibl.


Dechrau busnes bwyd anifeiliaid | Asiantaeth Safonau Bwyd\nCofrestru a chymeradwyo busnesau bwyd anifeiliaid\nGweithgarwch sydd angen ei gofrestru\nGweithgareddau y mae gofyn eu cymeradwyo\nGweithgarwch nad oes angen ei gofrestru a/neu ei gymeradwyo\nRhestr o sefydliadau bwyd anifeiliaid\nYn y pwnc hwn 1 - Cofrestru a chymeradwyo busnesau bwyd anifeiliaid 2 - Gweithgarwch sydd angen ei gofrestru 3 - Gweithgareddau y mae gofyn eu cymeradwyo 4 - Gweithgarwch nad oes angen ei gofrestru a/neu ei gymeradwyo 5 - Rhestr o sefydliadau bwyd anifeiliaid\nSut i gofrestru a gwneud cais am gymeradwyaeth fel busnes bwyd anifeiliaid sy'n gwneud, yn marchnata neu'n defnyddio bwyd anifeiliaid.\nMae angen i fusnes bwyd anifeiliaid sy'n cynhyrchu, marchnata neu ddefnyddio bwyd anifeiliaid gofrestru a chael eu cymeradwyo fel busnesau bwyd anifeiliaid.\nMae deddfwriaeth bwyd anifeiliaid yn berthnasol i'r busnesau canlynol:\ngweithgynhyrchwyr bwyd anifeiliaid cyfansawdd\ngweithgynhyrchwyr deunyddiau bwyd anifeiliaid, ychwanegion bwyd anifeiliaid a rhag-gymysgeddau (pre-mixtures)\ncwmnïau sy'n cludo nwyddau\ncwmnïau sy'n storio bwyd anifeiliaid\ncwmnïau sy'n cludo bwyd anifeiliaid cyfansawdd\nbusnesau bwyd sy'n darparu bwyd dros ben i'w ddefnyddio fel bwyd anifeiliaid\ngweithgynhyrchwyr bwyd anifeiliaid anwes\nffermydd âr sy'n tyfu a defnyddio neu werthu cnydau i'w defnyddio fel bwyd anifeiliaid\ncynhyrchwyr bwyd anifeiliaid i greaduriaid sy’n byw’n rhydd yn y gwyllt (gan gynnwys anifeiliaid hela gwyllt) a gaiff eu bwyta gan bobl.\nffermydd da byw\nbusnesau bwyd a busnesau nad ydynt yn gwerthu bwyd sy'n gwerthu cyd-gynhyrchion neu i’w defnyddio fel bwyd anifeiliaid\nBydd yn rhaid i chi fod yn ymwybodol o Reoliad 183/2005 y CE ar Hylendid Bwyd Anifeiliaid a dylech chi ddarllen ein crynodeb am yr holl ddeddfwriaeth sy'n ymwneud â bwyd anifeiliaid.\nEr mwyn i chi gofrestru/a neu gael eich cymeradwyo, bydd yn rhaid i chi gyflwyno cais i adran safonau masnach - gallwch ddod o hyd iddynt drwy TSO online.\nYng Ngogledd Iwerddon, dylid anfon ceisiadau at Adran Amaethyddiaeth, yr Amgylchedd a Materion Gwledig (DAERA)\nNid oes rhaid talu i gofrestru.\nCod (R = Cofrestru)\nDisgrifiad o'r gweithgarwch\nGweithgynhyrchu a/neu roi ychwanegion bwyd anifeiliaid ar y farchnad (ac eithrio'r rheiny y mae gofyn eu cymeradwyo)\nMae hyn yn cynnwys cyffeithyddion, emylsyddion, sefydlogion, tewychwyr, sylweddau gelio, rhwymwyr, sylweddau gwrthdalpio, rheoleiddwyr asidedd, gwrthocsidyddion (nad ydynt yn destun y lefel uchaf a ganiateir), sylweddau silwair, annatureiddwyr, sylweddau i reoli halogiad radioniwclid, a lliwiau (ac eithrio carotenoidau a santhoffyl).\nGweithgynhyrchwyr ychwanegion bwyd anifeiliaid sy'n cynhyrchu ychwanegion technolegol neu synhwyraidd. Busnesau sy'n gwerthu (ond nid yn gweithgynhyrchu) ychwanegion bwyd anifeiliaid technolegol neu synhwyraidd.\nGweithgynhyrchu a/neu roi rhag-gymysgeddau ar y farchnad (ac eithrio'r rheiny y mae gofyn eu cymeradwyo)\nMae hyn yn cynnwys rhag-gymysgeddau sy'n cynnwys unrhyw ychwanegion bwyd anifeiliaid ac eithrio fitaminau A a D, copr a seleniwm.\nBusnesau bwyd anifeiliaid sy'n cynhyrchu neu'n gwerthu rhag-gymysgeddau, ac eithrio'r rheiny sy'n cynnwys fitaminau A a D, copr a seleniwm. Busnesau sy'n gwerthu (ond nid yn gweithgynhyrchu) rhag-gymysgeddau o'r fath.\nGweithgynhyrchu a/neu roi bioproteinau ar y farchnad nad oes gofyn eu cymeradwyo\nMae hyn yn cynnwys halwynau amoniwm, a rhai burumau marw penodol sy'n tyfu ar swbstradau sy'n dod o anifeiliaid/llysiau.\nBusnesau sy'n gweithgynhyrchu ac yn gwerthu cynhyrchion o'r fath; a busnesau nad ydynt yn gweithgynhyrchu, ond yn prynu ac yn gwerthu cynhyrchion o'r fath.\nGweithgynhyrchu bwydydd anifeiliaid cyfansawdd (ac eithrio'r rheiny y mae gofyn eu cymeradwyo)\nMae hyn yn cynnwys gweithgynhyrchu bwyd anifeiliaid cyflawn a chyflenwol, gyda neu heb ychwanegion.\nBusnesau sy'n gweithgynhyrchu bwyd anifeiliaid cyflawn a chyflenwol, gyda neu heb ychwanegion.\nRhoi bwyd anifeiliaid cyfansawdd ar y farchnad\nSefydliadau sy'n prynu a gwerthu bwyd anifeiliaid cyflenwol, ond nid ydynt yn gweithgynhyrchu bwyd anifeiliaid o'r fath. Mae hyn yn cynnwys busnesau nad ydynt yn cadw unrhyw fwyd anifeiliaid (e.e. mewnforwyr).\nGweithgynhyrchu bwyd anifeiliaid anwes\nBusnesau gweithgynhyrchu bwyd anifeiliaid anwes sy'n gweithgynhyrchu bwyd anifeiliaid cyflawn a chyflenwol, gyda neu heb ychwanegion.\nGweithgynhyrchu deunyddiau bwyd anifeiliaid a/neu eu rhoi ar y farchnad\nMae deunyddiau bwyd anifeiliaid yn gynhyrchion y gellir eu bwydo wrth eu hunain i anifeiliaid, neu eu defnyddio fel cynhwysion fel rhan o fwyd anifeiliaid cyflenwol.\nBusnesau sy'n cynhyrchu neu weithgynhyrchu deunyddiau cynhwysion unigol (e.e. grawnfwyd neu gynhyrchion yn seiliedig ar rawnfwyd, olewau a brasterau). Gweithgynhyrchwyr bwyd a changhennau archfarchnadoedd sy'n ymwneud â throsglwyddo bwyd dros ben (e.e.cynhyrchion popty/becws/siop fara heibio'r dyddiad ar ei orau cyn/defnyddio erbyn) i'r gadwyn fwyd anifeiliaid. DS: Nid yw'r categori hwn yn cynnwys bragwyr, distyllwyr a gweithgynhyrchwyr bwyd sy'n gwerthu cydgynhyrchion i'r gadwyn fwyd anifeiliaid – gweler cod gweithgarwch R12.\nCludo bwyd anifeiliaid a chynhyrchion bwyd anifeiliaid\nMae cludo cynhyrchion bwyd anifeiliaid a bwyd anifeiliaid yng ngherbydau'r gweithgynhyrchwyr eu hunain yn dod o dan gwmpas cymeradwyo/cofrestru safle'r gweithgynhyrchwr.\nSafleoedd busnesau sy'n cludo deunyddiau bwyd anifeiliaid, bwyd anifeiliaid cyfansawdd, ychwanegion bwyd anifeiliaid a rhag-gymysgeddau.\nStorio bwyd anifeiliaid a chynhyrchion bwyd anifeiliaid\nMae hyn yn cynnwys safleoedd nad ydynt wedi'u cynnwys gan weithgarwch cymeradwyo/cofrestru arall mewn perthynas â gweithgynhyrchu neu roi'r cynhyrchion dan sylw ar y farchnad. Nid yw'n cynnwys cyfleusterau storio ar safle gweithgynhyrchwr neu gludwr.\nSafleoedd storio bwyd anifeiliaid.\nBusnesau bwyd a busnesau nad ydynt yn rhai bwyd sy'n gwerthu cydgynhyrchion a fydd yn cael ei defnyddio fel deunyddiau bwyd anifeiliaid\nMae hyn yn cynnwys gwerthu deunyddiau bwyd anifeiliaid sydd wedi'u cynhyrchu fel cyd-gynhyrchion y broses o weithgynhyrchu cynnyrch bwyd (e.e. bran gwenith, grawn bragu, gweddillion ffa soia a hadau rêp sy'n dod o echdynnu olew, pennau moron a chroen tatws).\nBragwyr, distyllwyr a gweithgynhyrchwyr biodanwydd, llaeth a bwyd. DS: Nid yw'r categori hwn yn cynnwys gweithgynhyrchwyr bwyd ac archfarchnadoedd sy'n gwerthu bwyd sy'n weddill (e.e. cynhyrchion siop fara sydd heibio'r dyddiad ar ei orau cyn/defnyddio erbyn) i'r gadwn fwyd anifeiliaid – gweler cod gweithgarwch R7.\nCymysgu bwyd anifeiliaid ar y fferm gydag ychwanegion a rhag-gymysgeddau\nFfermwyr sy'n prynu cynhyrchion ychwanegion a rhag-gymysgeddau (e.e. nad ydynt wedi'u cynnwys mewn bwyd anifeiliaid cyfansawdd) a'u cymysgu nhw â bwyd anifeiliaid (porthiant, silwair, gwywair, grawnfwyd ac ati). Gall ychwanegion a rhag-gymysgeddau gynnwys fitaminau, elfennau hybrin (e.e. copr a sinc) a chyffeithyddion (e.e. asid proprionig).\nCymysgu bwyd anifeiliaid gyda bwyd anifeiliaid cyfansawdd sy'n cynnwys ychwanegion ar y fferm\nFfermwyr sy'n cymysgu eu bwyd anifeiliaid eu hunain ar y fferm, gan ddefnyddio bwyd anifeiliaid cyfansawdd sy'n cynnwys ychwanegion megis fitaminau ac elfennau hybrin ac ati.\nFfermydd da byw (gan gynnwys ffermydd pysgod) nad ydynt yn cymysgu bwyd anifeiliaid neu'n cymysgu bwyd anifeiliaid heb ychwanegion\nFfermwyr da byw. Gall hyn gynnwys ffermydd sy'n gwneud silwair neu gwywair (heb ddefnyddio ychwanegion). Gellir hefyd cynnwys ffermydd pysgod yn y gweithgarwch hwn.\nFfermydd âr sy'n tyfu neu werthu cnydau fel bwyd anifeiliaid\nFfermydd âr fel y rheiny sy'n gwerthu grawnfwyd, gwenith, haidd neu gnydau bwyd e.e. tatws i'w defnyddio fel bwyd anifeiliaid.\nMae yna ffi ar gyfer sefydliadau sy'n gwneud cais i gael eu cymeradwyo am y tro cyntaf, ac am ddiwygio cymeradwyaeth sy'n bodoli eisoes.\nNodir y darpariaethau ar ffioedd cymeradwyo ar gyfer Cymru yn Rheoliadau Bwyd Anifeiliaid (Hylendid, Samplu a Gorfodi) (Cymru) 2015. Mae yna reoliadau cyfatebol ar gyfer Lloegr, Gogledd Iwerddon a'r Alban.\nCod (A = Cymeradwyo)\nGweithgynhyrchu ychwanegion maeth a/neu eu rhoi ar y farchnad\nMae hyn yn cynnwys fitaminau, pro-fitaminau a sylweddau a ddiffinnir yn gemegol sy'n cael effaith debyg; cyfansoddion o elfennau hybrin; asidau amino, eu halwynau ac analogau; wrea a'i ddeilliadau, fel yr awdurdodwyd o dan Reoliad 1831/2003.\nGweithgynhyrchwyr ychwanegion bwyd sy'n cynhyrchu ychwanegion maeth. Busnesau sy'n gwerthu (ond nid yn gweithgynhyrchu) ychwanegion o'r fath.\nGweithgynhyrchu a/neu osod ychwanegion sootechnegol ar y farchnad, mae hyn yn cynnwys ychwanegion sy'n gwella'r broses dreulio, sefydlogwyr fflora'r perfeddyn a sylweddau sy'n effeithio'n ffafriol ar yr amgylchedd\nMae'r rhain yn cynnwys ensymau a micro-organebau.\nGweithgynhyrchwyr ychwanegion bwyd sy'n cynhyrchu ychwanegion sootechnegol, fel y nodir yn y golofn sy'n disgrifio gweithgarwch. Busnesau sy'n gwerthu (ond nid yn gweithgynhyrchu) ychwanegion o'r fath.\nGweithgynhyrchu ychwanegion gwrthocsidyddion sydd â lefelau uchaf a ganiateir mewn bwyd anifeiliaid sydd wedi'u nodi yn Rheoliad 1831/2003, a/neu eu rhoi ar y farchnad\nGall hyn gynnwys propyl gallate, butylated hydroxyanisole (BHA), butylated hydroxytoluene (BHT), fel yr awdurdodwyd o dan Reoliad 1831/2003.\nGweithgynhyrchwyr ychwanegion bwyd sy'n cynhyrchu ychwanegion gwrthocsidyddion gyda'r lefelau uchaf a ganiateir. Busnesau sy'n gwerthu (ond nid yn gweithgynhyrchu) ychwanegion o'r fath.\nGweithgynhyrchu ychwanegion lliw (cartenoidau a santhoffyl) a/neu eu rhoi ar y farchnad\nMae'r cynhyrchion hyn yn destun uchafswm cyfraddau cynhwysiant a osodir o dan Reoliad 1831/2003.\nGweithgynhyrchwyr ychwanegion bwyd sy'n cynhyrchu carotenoidau neu santhoffyl (megis canthacsanin). Busnesau sy'n gwerthu (ond nid yn gweithgynhyrchu) ychwanegion o'r fath.\nGweithgynhyrchu proteinau sy'n dod o ficro-organebau sy'n perthyn i grwpiau o facteria, burum, algâu a ffyngau is, a/neu eu rhoi ar y farchnad\nYn flaenorol, roedd y sylweddau hyn yn dod o dan Gyfarwyddeb 82/471/EEC ar Gynhyrchion Penodol (Bioproteinau) sydd wedi'i dirymu. Bellach maent yn cael eu dosbarthu fel deunyddiau bwyd anifeiliaid, ond mae dal angen cymeradwyo sefydliadau sy'n gweithgynhyrchu neu'n gwerthu cynhyrchion o'r fath.\nGweithgynhyrchu cydgynhyrchion gweithgynhyrchu asidau amino trwy eplesu, a/neu eu rhoi ar y farchnad\nYn flaenorol, roedd y sylweddau hyn yn destun Cyfarwyddeb 82/471/EEC ar Gynhyrchion Arwydd (Bioproteinau) sydd wedi'i ddirymu. Bellach maent yn cael eu dosbarthu fel deunyddiau bwyd, ond mae dal angen cymeradwyo sefydliadau sy'n gweithgynhyrchu neu'n gwerthu cynhyrchion o'r fath.\nGweithgynhyrchu rhag-gymysgeddau sy'n cynnwys fitaminau A a D, a/neu eu rhoi ar y farchnad\nMae'r sylweddau hyn yn destun uchafswm cyfraddau cynhwysiant a osodir o dan Reoliad 1831/2003.\nGweithgynhyrchwyr sy'n cynhyrchu rhag-gymysgeddau sy'n cynnwys fitaminau A neu D. Busnesau sy'n gwerthu cynhyrchion sy'n cynnwys fitaminau A neu D (ond nid yn eu gweithgynhyrchu).\nGweithgynhyrchu rhag-gymysgeddau sy'n cynnwys copr a seleniwm, a/neu eu rhoi ar y farchnad\nGweithgynhyrchwyr ychwanegion bwyd anifeiliaid sy'n cynhyrchu ychwanegion copr neu seleniwm. Busnesau sy'n gwerthu cymysgedd copr neu seleniwm sy'n cynnwys (ond nid yn eu gweithgynhyrchu).\nA9 ac A10\nMae'r Gyfarwyddiaeth Meddyginiaethau Milfeddygo (VMD) yn cymeradwyo safleoedd sy'n marchnata, gweithgynhyrchu neu ddefnyddio ychwanegion bwyd penodol. Mae hyn yn cynnwys coccidiostats, histomonostatau a hyrwyddwyr tyfiant nad ydynt yn wrthfiotig.\nCod (A = Cymeradwyo) Disgrifiad o'r gweithgarwch\nA11 Gweithgynhyrchu cynhyrchion sy'n dod o olewau llysiau a brasterau wedi'u cymysgu at ddefnydd bwyd anifeiliaid, a'u rhoi ar y farchnad\nMae rhywfaint o weithgarwch sydd y tu allan i gwmpas y Rheoliad. Mae hyn yn cynnwys:\ncynhyrchu bwyd anifeiliaid domestig yn breifat ar gyfer anifeiliaid sy'n cynhyrchu bwyd a gedwir ar gyfer eu cynhyrchu yn y cartref ac ar gyfer anifeiliaid nad ydynt yn cael eu cadw ar gyfer cynhyrchu bwyd\nbwydo anifeiliaid sy’n cynhyrchu bwyd a gedwir i’w bwyta’n breifat yn y cartref\nbwydo anifeiliaid nad ydynt yn cael eu cadw ar gyfer cynhyrchu bwyd\ncyflenwi symiau bach o gynhyrchion cynhyrchu cynradd yn uniongyrchol i ffermydd lleol i’w defnyddio ar y ffermydd hynny\ny cynhyrchydd yn cyflenwi symiau bach o gynhyrchion cynradd yn uniongyrchol i sefydliadau lleol sy'n cyflenwi'r defnyddiwr terfynol (e.e. ffermydd)\ncyflenwi symiau bach o gynhyrchion cynhyrchu cynradd yn uniongyrchol i'r defnyddiwr terfynol neu i sefydliadau manwerthu lleol sy'n cyflenwi'r defnyddiwr terfynol. Nid yw Rheoliad 183/2005 yn diffinio 'niferoedd bach'.\nBwydo anifeiliaid na chaiff eu cadw er mwyn cynhyrchu bwyd – er nad oes angen cofrestru i gynnal y gweithgareddau hyn, dylai’r bwyd anifeiliaid a ddefnyddir fodloni’r gofynion a nodir bob amser..\nOs oes gennych chi gwestiynau penodol eraill mewn perthynas â’ch busnes, dylech gysylltu Adran Safonau Masnach leol.\nCeir esboniad o godau, gweithgareddau a nodiadau canllaw ar gyfer Rheoliad 183/2005 yn yr wybodaeth am ddeddfwriaeth bwyd anifeiliaid legislation.\nDeunyddiau a addaswyd yn enetig mewn bwyd anifeiliaid\nMeini prawf cyfreithiol y mae'n rhaid i gynhyrchion bwyd sydd wedi'u haddasu'n enetig eu bodloni er mwyn gallu eu tyfu neu eu mewnforio i'r Deyrnas Unedig.


Arf addysgiadol ac ymgysylltiol a anelir yn bennaf at y gymuned beiciau modur yw’r cwrs Beiciwr i lawr, gyda ffocws ar gyfrannu at leihau nifer y rhai a leddir ac a anafwyd yn ddifrifol, gan gynnwys beicwyr modur yn ardal GTADC, ac fe'u darperir gan Ymladdwyr Tân Gweithredol.\nNod y cwrs yw rhoi dealltwriaeth well i gyfranogwyr o beth i'w wneud os dônt ar draws gwrthdrawiad traffig ar y ffordd a sut i'w reoli'n ddiogel.\nMae'r cwrs hefyd yn hyrwyddo cyrsiau sgiliau gyrru dyrchafedig mewn cydweithrediad ag asiantaethau partner diogelwch ar y ffyrdd eraill.\nMae'r cwrs yn rhad ac am ddim ac, wedi cyflawni'r cwrs, bydd y cyfranogwyr yn cael tystysgrif presenoldeb a phecyn Cymorth Cyntaf am ddim.\nBydd dyddiadau'r cwrs ar gael ar wefan y Sefydliad a thrwy law ein tudalen Facebook.\nBydd y sawl sydd â diddordeb yn medru archebu llefydd ar y cwrs drwy law ein cyfeiriad e-bost info@bikerdowncymru.org.uk wedi cyhoeddi dyddiadau'r cyrsiau hyn.\nGorsaf Dân ac Achub Canolog Caerdydd - Dydd Llun 12 Rhagfyr - 18:30 - 21:30\n"Diolch am gynnal cwrs mor ardderchog. Cafodd ei baratoi a'i gyflwyno'n dda gan bobl gyfeillgar, agos atoch a gwybodus. Roedd y gwaith dosbarth yn berthnasol ac addysgiadol. Agweddau ymarferol adfywio cardio-pwlmonaidd (CPR); Roedd brysbennu a rheoli clwyfau a thynnu helmed ar leoliad digwyddiad yn amhrisiadwy."Gallaf gymeradwyo'r cwrs hwn yn fawr i feicwyr eraill.\nYn gywir Anne Llewellyn-Edwards\n"Helo fechgyn. Roedd rhaid i mi eich hysbysu y mynychais y cyntaf o'r Cyrsiau Cymorth Cyntaf Beiciwr i Lawr yng Ngorsaf Dân Canol Caerdydd a gynhelir gan Marc Bolton. Rhaid i mi gyfaddef ei fod yn gwrs nos arbennig gydag ef a gweddill y tîm. Roedd hi'n ddigwyddiad dysgu anffurfiol hynod gyfeillgar. Roedd dysgu gan wŷr sydd nid yn unig yn achub ein bywydau, ond yn reidio beiciau hefyd yn ei gwneud hi'n fwy meddylgar. Arweiniodd y sesiynau theori at rannu safbwyntiau diddorol, ac yna roedd trosglwyddo'r theori honno i ddysgu arbrofol yn hynod ddefnyddiol, a thrwy hynny, beth dwi'n ei olygu yw cafodd y teimlad o gael fy helmed ei dynnu i ffwrdd gael effaith wirioneddol. Er fy mod, yn amlwg, yn ymwybodol, dyrchafodd y profiad y dysgu’n fawr. Roedd cael gwybod am yr ap CPR ar gyfer ffonau hefyd yn oleuedig a defnyddiol. Pam nad ydy'r math hwn o wybodaeth ar gael yn ehangach? Eto, wedi darganfod y wybodaeth sydd ar gael ar gefn yr arwyddion gyrru'n ddiogel, mae'n syfrdanol na chaiff hwn ei hadnabod yn ehangach. Dwi'n gwerthfawrogi'n fawr yr holl waith caled a'r ymdrech a wnaed gennych i'n cynorthwyo i ddod yn reidwyr gwell. Gobeithio bydd hwn yn gwrs na fydd unrhyw un yn gorfod rhoi ar waith, ond bydd cael mwy o 'arfau' wrth law wastad yn cael ei werthfawrogi'n fawr. Hwyl fechgyn, byddaf yn cymeradwyo hwn i gynifer ag y medraf."\nCofion gorau a diolch yn fawr iawn i bawb.\n"Helo, Mynychais gwrs ardderchog heno yng Ngorsaf Dân Canol Caerdydd a gynhaliwyd gan Marc Bolton a'i dîm.\nHynod gynhwysfawr, ac er fy mod i'n gyn heddwas, roedd amryw o bwyntiau nad oeddwn wedi ystyried mewn perthynas â rheoli lleoliad digwyddiad. Yn enwedig, gwerthfawrogais y cyngor a roddwyd ar sut i dynnu helmed yn ddiogel oddiar claf nad oedd yn anadlu. Roedd gan bob aelod o'r grŵp gyfle i ymarfer hwn, ynghyd ag adfywio. Gwerth chweil iawn, a dwi wedi'i gymeradwyo ef i bawb yn fy nghlwb beiciau modur, www.curvyriders.co.uk, clwb beicio cenedlaethol i ferched yn unig. Hefyd, diolch am y rhodd am ddim hynod dderbyniol ac annisgwyl sef cit Cymorth Cyntaf - hefyd wedi'i werthfawri'n fawr!"\nTudalen Wedi Ei Diweddaru Ar 22/11/2016


Trigolion y Glannau yn ymuno â thimau'r Cyngor ar gyfer prosiect adnewyddu\nHafan > Cyngor > Swyddfa'r Wasg > Y Newyddion Diweddaraf > Trigolion y Glannau yn ymuno â thimau'r Cyngor ar gyfer prosiect adnewyddu\nYn ddiweddar, ymunodd Cyngor Bro Morgannwg â thrigolion Ystâd y Glannau yn y Barri i ailwampio'r ardal.\nDydd Iau, 23 Mis Medi 2021\nDaeth aelodau o'r gymuned, hen a newydd, ynghyd, â'r nod cychwynnol o dacluso'r fynedfa i'r ystâd. Cliriwyd gwerth dros 20 mlynedd o wair pampas a bambŵ, gan ddatgelu'r llechi a oedd wedi'u cuddio gynt.\nYn dilyn hyn, sefydlwyd grŵp WhatsApp lle gellir rhannu syniadau i wella a chynnal a chadw'r ystâd.\nErs hynny mae sbwriel wedi’i gasglu, ac mae grisiau a llwybrau wedi'u clirio, gyda’r ymdrechion yn cyrraedd penllanw dros wyliau'r haf pan gafodd parc plant Heol Gwendoline ei ailwampio.\nGweithiodd Adam Sargent a Wyndham Hughes, ill dau o dîm Gwasanaethau Cymdogaeth y Cyngor yn agos â'r grŵp, ynghyd â'r Cynghorydd lleol Ian Johnson a'r Swyddogion Cymorth Cymunedol Sarah Johnson a Leanne Davies.\nMae trigolion wedi mynegi eu diolch i Adam a Wyndham am ddarparu meinciau a biniau newydd a phaent ar gyfer adnewyddu'r parc.\nDywedodd yr Aelod Cabinet dros Gwasanaethau Cymdogaeth a Thrafnidiaeth, y Cynghorydd Peter King:\n"Rydym yn ffodus o gael ymdeimlad mor gryf o le a chymuned ym Mro Morgannwg. Mae'r prosiect hwn yn dangos cymaint mae ein preswylwyr yn ei wneud i gynnal y mannau sy'n arbennig iddynt.\n"Mae'r prosiect hwn yn enghraifft wych o'r hyn y gallwn ei gyflawni pan fyddwn yn gweithio gyda'n gilydd, ac roeddwn yn falch o weld cynifer o aelodau o'r gymuned hon, yr hen a'r ifanc, yn y digwyddiad agoriadol."


Diogelwch ar y Ffyrdd - Cyngor Sir Ceredigion\nDylech yrru ar gyflymder synhwyrol gan gadw at y terfynau cyflymder, neu dylid gyrru'n ar gyflymder is os bydd angen cymryd gofal ychwanegol o fewn y sefyllfa\nDylech sicrhau bod eich car wedi ei gynnal a'i gadw'n dda. Dylech wirio eich injan, teiars a brêcs yn rheolaidd\nPeidiwch â chymryd cyffuriau ac alcohol. Gall cyffuriau, hyd yn oed meddyginiaeth gyfreithiol, ac alcohol gael effaith andwyol difrifol ar eich gallu i yrru, a all arwain at ddirwy, amser yn y carchar neu waeth\nPeidiwch ag ateb y ffôn. Bydd defnyddio ffôn symudol heb ddefnyddio offer heb ddwylo wrth yrru yn anghyfreithiol. Dylech dynnu mewn a diffodd yr injan, neu anwybyddu'r alwad. Gall defnyddio ffôn symudol heb ddefnyddio offer heb ddwylo wrth yrru golygu y bydd gennych 6 phwynt ar eich trwydded a dirwy o £200\nGwnewch yn siŵr fod pawb yn y car yn gwisgo gwregys\nCymrwch ofal mewn amodau gwael - glaw, eira ac iâ\nByddwch yn ofalus o ddefnyddwyr y ffordd sydd angen gofal ychwanegol – ceffylau, seiclwyr, beiciau modur a cherddwyr\nMae Chwyldro yn ymyrraeth rymus sy’n debygol o gael effaith barhaol ar y bobl ifanc sy’n bresennol. Ymyrraeth un diwrnod ynghylch Diogelwch y Ffyrdd yw Chwyldro a ddarperir gan Wasanaeth Tân ac Achub Canolbarth a Gorllewin Cymru, ochr yn ochr â thîm diogelwch y ffyrdd Cyngor Sir Ceredigion. Mae’r cwrs yn ddigwyddiad diwrnod cyfan ar gyfer uchafswm o 12 cyfranogwr sydd rhwng 15 a 25 oed, a chaiff ei gynnal mewn gorsaf dân leol.\nCynhelir cyrsiau yn Neuadd y Sir, Aberaeron ar y dydd Llun cyntaf o bob mis.\nAm fwy o wybodaeth cysylltwch a Kayleigh Tonkins, Swyddog Diogelwch Y Ffyrdd - 01545 572053, neu anfon ebost i technical.services@ceredigion.gov.uk\nBob blwyddyn yng Ngheredigion bydd mwy na 600 o blant ysgolion cynradd yn cymryd rhan yn y Cynllun Seiclo Diogel. Bydd y rheiny ar y cwrs yn cael eu cyflwyno i Reolau'r Ffordd Fawr ar gyfer defnyddwyr ifanc y ffordd; gan ddysgu am gynnal a chadw eich beic, bod yn amlwg ar y ffordd a gwisgo het i'ch gwarchod. Os bydd angen mwy o wybodaeth arnoch dylech gysylltu â'r Adain Diogelwch y Ffyrdd - 01545 572053 a gofyn am Miss Kayleigh Tonkins - Swyddog Diogelwch Y Ffyrdd.\nMae cwrs ar gyfer gyrwyr hŷn yn dod i Geredigion yn ystod y misoedd nesaf. Mae’r cwrs wedi’i anelu at yrwyr 65 oed a hŷn. Does dim tâl ar gyfer y cwrs, a darperir cinio ar y diwrnod.\nRydyn ni eisiau’ch cadw i symud ac rydyn ni eisiau i chi fod yn annibynnol ac yn hyderus y tu ôl i’r olwyn, felly beth am fanteisio ar y diwrnod anffurfiol hwn, ac elwa o arbenigedd gweithwyr Diogelwch y Ffyrdd proffesiynol a Hyfforddwyr Gyrru Cymeradwy cymwys? Nid prawf gyrru yw hwn; nod y diwrnod yw gwella sgiliau a gwybodaeth a chyflwyno syniadau o ran sut i ymdrin â sefyllfaoedd llawn straen a chynllunio ar gyfer y dyfodol gyda’r bwriad o’ch cadw i yrru’n fwy diogel am fwy o amser!\nAm ragor o wybodaeth ynglŷn â’r cwrs, peidiwch ag oedi i gysylltu â 01545 570881 Neu anfonwch e-bost at clic@ceredigion.gov.uk\nMentrau Hyfforddi Beiciau Modur\nCynllun Gwella Beicwyr Modur Ceredigion\nNewydd basio eich prawf? Am wirio eich safon gyrru? Ailddechrau gyrru ar ôl seibiant? Uwchraddio i feic modur mwy pwerus?\nCynllun hyfforddi beicwyr modur gyda chymorth Llywodraeth Cymru er mwyn datblygu sgiliau pellach\nCynhelir y cwrs undydd theori/ymarferol ar benwythnosau\nMae ein hyfforddwyr wedi eu cymeradwyo o dan Gynllun Gyrwyr Safon Uwch yr Asiantaeth Safonau Gyrru\nByddwch yn derbyn tystysgrif Asiantaeth Safonau Gyrru sydd yncael ei gydnabod gan nifer fawr o gwmniau yswiriant a gall olygu disgownt ar eich premiwm\nAm fwy o wybodaeth neu os am le ar y cwrs ffoniwch 01545 570881 neu e-bostiwch clic@ceredigion.gov.uk\nMae’r cwrs am ddim!\nFfilmiau Seddi Car Plant\nCyrsiau Hyfforddi Pass Plus Cymru\nPwyntiau Cosb, Dirwyon a Gwaharddiad Gyrru


Bydd Prydain yn waeth ei byd ym mhob senario #Brexit, dywed dadansoddiad y llywodraeth - #BuzzFeed - Gohebydd yr UE\nBydd Prydain yn waeth ei byd ym mhob senario #Brexit, dywed dadansoddiad y llywodraeth - #BuzzFeed\nBydd Prydain yn waeth ei byd ar ôl Brexit ym mhob senario a archwiliwyd, yn ôl dadansoddiad a luniwyd gan swyddogion Prydain, mae BuzzFeed News wedi adrodd, ysgrifennu Kanishka Singh a Guy Faulconbridge.\nMae disgwyl i Brydain adael yr UE ar 29 Mawrth 2019, ond mae rhaniadau dwfn y tu mewn i lywodraeth a phlaid y Prif Weinidog Theresa May ynglŷn â pha fath o berthynas ddylai gymryd lle blynyddoedd aelodaeth 46.\nY dadansoddiad, dan y teitl Dadansoddiad Ymadael yr UE - Briffio Traws Whitehall ac wedi dyddio Ionawr 2018, edrych ar dri senario Brexit posib, adroddodd BuzzFeed.\nOs gall Prydain daro cytundeb masnach rydd cynhwysfawr gyda’r UE, bydd y twf dros y blynyddoedd 15 nesaf 5% yn is na’r rhagolygon cyfredol, rhagwelodd y dadansoddiad.\nO dan sefyllfa “dim bargen” lle mae Prydain yn dychwelyd i reolau Sefydliad Masnach y Byd, bydd twf y Deyrnas Unedig yn cael ei leihau 8% dros yr un cyfnod.\nOs gall mis Mai drafod mynediad parhaus i'r farchnad sengl trwy aelodaeth yn yr Ardal Economaidd Ewropeaidd, bydd twf tymor hir 2% yn is, dangosodd y dadansoddiad.\nByddai pob sector o'r economi yn cael effaith negyddol ym mhob un o'r tri senario, gyda chemegau, dillad, gweithgynhyrchu, bwyd a diod, a cheir a manwerthu yn cael eu taro galetaf.\nCytunodd yr UE a Phrydain y mis diwethaf i symud trafodaethau Brexit i fasnach a chytundeb pontio ond mae rhai o arweinwyr mwyaf pwerus yr UE wedi rhybuddio y gallai blwyddyn olaf y trafodaethau ysgariad cyn i ymadawiad Prydain fod yn llawn peryglon.\nBydd canlyniad y trafodaethau yn siapio dyfodol economi $ 2.7 triliwn Prydain, ac yn penderfynu a all Llundain gadw ei lle fel yr unig ganolfan ariannol fyd-eang i gystadlu yn Efrog Newydd.\n“Nid oes mandad ar gyfer y Brexit caled a dinistriol hwn,” meddai Chris Leslie, deddfwr o Blaid Lafur yr wrthblaid. “Pleidleisiodd neb i wneud eu hunain na’u teuluoedd yn waeth eu byd.”\nMae Brexit yn cael ei gastio gan gefnogwyr a gwrthwynebwyr fel ei gilydd fel y newid mwyaf sylweddol ym mholisi Prydain ers yr Ail Ryfel Byd.\nDywed cefnogwyr Brexit fod rhybuddion o anhrefn economaidd yn cael eu gorlethu ac y bydd Prydain yn ffynnu yn y pen draw unwaith y bydd yn gadael yr hyn y maent yn ei bortreadu fel arbrawf pydredig, a ddominyddir gan yr Almaen, mewn integreiddio Ewropeaidd.\nGwrthododd yr Adran Ymadael â'r UE dan arweiniad Ysgrifennydd Brexit David Davis wneud sylw ar adroddiad BuzzFeed.\nDywedodd llefarydd ar ran y llywodraeth a ddyfynnwyd gan BuzzFeed: “Rydyn ni wedi bod yn glir nad ydyn ni’n barod i ddarparu sylwebaeth barhaus ar unrhyw agwedd ar y gwaith mewnol parhaus hwn.”\nPynciau cysylltiedig:a cheir a manwerthucemegaudilladcynnwysbwyd a diodllawn-ddelweddgweithgynhyrchuUK\nMae'r UE yn cynnig pontio #Brexit, ond mae'n rhaid i'r DU 'dderbyn rheolau'\nCymorth dyngarol: € 37.5 miliwn ar gyfer #Afghanistan, #Pakistan a #Iran


Llyn Ogwen - Wicipedia\nllyn yn Eryri, uwchben pen uchaf Nant Ffrancon, rhyw bedair milltir i'r de-ddwyrain o bentref Bethesda, Gwynedd.\nMae Llyn Ogwen (Llyn Ogwan ar lafar yn lleol) yn llyn yn Eryri, uwchben pen uchaf Nant Ffrancon, rhyw bedair milltir i'r de-ddwyrain o bentref Bethesda, Gwynedd a thair milltir a hanner o bentref Capel Curig i'r dwyrain. Mae'n gorwedd mewn dyffryn mynyddig agored rhwng mynyddoedd y Carneddau i'r gogledd a'r Glyderau i'r de. Mae'n darddle i Afon Ogwen, sy'n rhedeg allan o ben gorllewinol y llyn.\nMae'n llyn tua 78 erw o faint ond nid yw'n ddwfn iawn, rhyw ychydig dros ddeg troedfedd yn y man dyfnaf. Codwyd argae isel ym mhen gorllewinol y llyn ar ddechrau'r ugeinfed ganrif ar gyfer cyflewni dŵr i waith Chwarel Penrhyn. Ceir golygfeydd gwych o fynyddoedd y Carneddau a'r Glyderau o Lyn Ogwen, gan ei fod yn gorwedd rhwng y ddau. Ar un ochr i'r llyn mae Pen yr Ole Wen a'r ochr arall Tryfan. Ceir llwybrau i ddringo'r mynyddoedd hynny o lan y llyn. Mae'r ffordd A5 yn mynd heibio glan ddeheuol y llyn, ac mae llwybr cyhoeddus tu arall, sy'n golygu ei bod hi'n bosib cerdded o gwmpas y llyn.\nMae Llyn Ogwen yn lle poblogaidd gan ymwelwyr. Mae'r llyn hefyd yn weddol boblogaidd gyda physgotwyr, sy'n dal brithyll yno.\nLlyn Ogwen (yr ail lyn) a Llyn Idwal o ben Foel Goch.\nLlyn Ogwen fin nos, gyda Chaer Arianrhod i'w gweld.\nYn nhermau daearyddiaeth llywodraeth leol, mae Llyn Ogwen mewn sefyllfa anghyffredin. Amgylchynir y llyn yn gyfangwbl bron gan dir sy'n gorwedd yn Sir Conwy, ond mae'r llyn ei hun a mymryn o dir o gwmpas ceg Afon Ogwen yn gorwedd yng Ngwynedd.\nLlafar, llên a llyfrGolygu\nOgwan yw ffurf wreiddiol yr enw Ogwen a dyna'r ffurf ar geir ar lafar hyd heddiw. Ystyr yr enw, yn ôl pob tebyg, yw "banw neu borchell buan" (gweler yma am esboniad).\nCeir nifer o gyfeiriadau at Lyn Ogwen yn y nofel seicolegol Un Nos Ola Leuad gan Caradog Prichard.\nCofnododd Richard Llewelyn Headley am sglefrio ar y llyn ar yr 8 Chwefror 1895, blwyddyn Yr Heth Fawr: Went up to the lake with Dunlop [Dunlop Morgan] Skating going on there.. Mae Llyn Ogwen yn fas iawn (10m. heb ddim thermocline) ac yn uchel, sydd yn ei ragdueddu i rewi'n gynt na llynnoedd mawr eraill yr ardal. Ei bellter o Bethesda oedd efallai yn milwrio yn erbyn y math hwn o hamddena ond absenoldeb llyn mwy cyfleus agosach fyddai wedi ei ffafrio.\n↑ Dyddiaduron Y Parch. Richard Llywelyn Headley (eiddo ei wyres Meg Elis) yn Nhywyddiadur Llên Natur \nWedi dod o "https://cy.wikipedia.org/w/index.php?title=Llyn_Ogwen&oldid=10957074"\nLast edited on 23 Gorffennaf 2021, at 16:03\nNewidiwyd y dudalen hon ddiwethaf ar 23 Gorffennaf 2021, am 16:03.


Sgwrsio Pyrénées-Atlantiques. Sgwrsio am ddim gyda dieithryn ar hap yn syth o Pyrénées-Atlantiques.\nCroeso i Chatroulette Pyrénées-AtlantiquesCyswllt i berson aleatory unrhyw le yn y byd. Gyda Chatroulette Pyrénées-Atlantiques gallwch ddewis rhwng yr opsiynau canlynol:- Sgwrs am ddim gyda phob math o bobl o Pyrénées-Atlantiques. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Pyrénées-Atlantiques:


Dad-ddileu lluniau iPhone: sut i dad-ddileu lluniau o'r iPhone\nWondershare iPhone meddalwedd dad-ddileu lluniau\nDad-ddileu lluniau o'r iPhone 6s (Plus) / 6s (Plus) / 5s / 5c/5/4s/4/3GS\nDad-ddileu lluniau uniongyrchol o iPhone 4/3GS\nNôl lluniau wedi'u dileu o'r iPhone 5 / 5C/5/4S/4/3GS drwy iTunes y copi wrth gefn\nDad-ddileu lluniau o'r Camera y gofrestr, ffrwd Llun a llyfrgell ffotograffau\nGweld rhagolwg a ddetholus adennill ffotograffau fel y dymunwch\nMae fersiwn prawf eich galluogi i gael cynnig arni am ddim\nHelpu! Lluniau IMAP o'r iPhone!\nRoedd fy merch ychydig yn dileu holl luniau ar fy iPhone pan chwaraeodd hi gydag ef. Y newyddion drwg yw nad oes yn rhaid unrhyw copi wrth gefn ar ei gyfer. Maent yn bwysig iawn i mi, lluniau am fy merch 1 flwyddyn pen-blwydd. A oes unrhyw obaith i'w cael yn ôl? Rhowch imi eich cyngor. diolch yn fawr! -Annie\nNid yw mater y Annie yn unig. Llawer o bobl erioed wedi cythryblus hwn broblem caredig ac apelio am help i dad-ddileu lluniau iPhone. Felly, mae gwneud copi wrth gefn yn eithaf brys, enwedig pan fydd gennych data pwysig sydd wedi'u storio ar eich iPhone. Wel, mae'n dod i lawr at y pwynt lle mae angen ichi ddod o hyd i ffordd i dad-ddileu gofrestr camera eich iPhone.\nDyma y ffordd. Yn gyntaf, mae angen i chi ganfod rhaglen sy'n gadael i chi uniongyrchol sganio eich iPhone i adennill data wedi'u dileu. Os nad oes gennych syniad, cewch fy yma: Wondershare Dr.Fone ar gyfer iOS (iPhone Data Recovery ar gyfer Windows), neu Wondershare Dr.Fone ar gyfer iOS (iPhone Data Recovery for Mac). Mae'r ddau rhaglenni yn caniatáu ichi wneud hynny, ac maent yn gweithio'n iawn â iPhone 5/4S/4/3GS, iPod touch 5/4, iPad mini, iPad â arddangos Retina, iPad newydd ac iPad 2/1.\nCamau o luniau undeleting o'r iPhone\nAr gyfer defnyddwyr Windows a Mac, gallwch gymryd camau tebyg i dad-ddileu lluniau iPhone. Nesaf, gadewch i ni gymryd y fersiwn Windows fel enghraifft.\nRhan 1: Sganio a dad-ddileu lluniau o'r iPhone 4/3GS yn uniongyrchol\nRhan 2: Sganio ac echdynnu copi wrth gefn iTunes i dad-ddileu lluniau o'r iPhone 5/4S/4/3GS\nCam 1: Cysylltu eich iPhone i sganio ei\nAr ôl gosod a rhedeg y rhaglen ar eich cyfrifiadur, cewch y ffenestr sylfaenol isod: Cliciwch y botwm llwytho i lawr i gael ategyn yn gyntaf.\nYna mae angen ichi roi modd sganio yr iPhone cyn sganio i dad-ddileu lluniau. Gallwch ddilyn y disgrifiad yn y ffenestr neu y canllaw isod i wneud hynny:\nBotymau pŵer a cartref i'r wasg ar yr un pryd pan ydych yn cliciwch Cychwyn, ac yn dal am 10 eiliad. Bydd y rhaglen yn cyfrif ei i chi.\nAr ôl 10 eiliad pasio, rhyddhau pŵer a gadw pwyso yn y cartref am un arall 15 eiliad.\nYna bydd y rhaglen yn sganio eich iPhone gan ei hun ar ôl a roesoch y modd sganio.\nCam 2: Rhagolwg a lluniau iPhone IMAP\nGallwch ddechrau i weld rhagolwg o'r data tra mae rhaglen yn cael ei sganio, neu gallwch wneud hynny ar ôl Mae y sgan wedi gorffen. Mae'n adroddiad sganio drefnus. Gallwch weld rhagolwg a gwirio holl ddata gan y categori. I dad-ddileu lluniau o'r iPhone, gallwch ddewis cyflwyno Camera neu Nant Llun i weld rhagolwg iddynt yn gyntaf. Yna mark rheini rydych eisiau a cliciwch adfer i'w harbed ar y cyfrifiadur.\nCam 1: Dewis iTunes ôl at ei\nAr ôl gosod a rhedeg y rhaglen ar y cyfrifiadur, ddewis adennill o iTunes ffeil copi wrth gefn ar frig y ffenestr. Yna holl iTunes ffeiliau copi wrth gefn ar y cyfrifiadur yn canfod awtomatig ac yn cael eu harddangos. Dewis yr un ar gyfer eich iPhone (yr un gyda dyddiad diweddar) a chlicio Cychwyn sganio i echdynnu'r ei.\nDim ond gan fod y dull adfer uchod, gallwch chi ragweld y data a geir yn ganlyniad sgan yn awr. Cliciwch ar gofrestr Camera a ffrwd lluniau i weld y lluniau fesul un. Mark rheini rydych eisiau a cliciwch adfer i'w harbed ar y cyfrifiadur gydag un clic.\nCollais rhai ffeil bwysig bod roeddwn eisoes cefais copïau wrth gefn. Doeddwn i ddim yn gwneud unrhyw beth hyd nes y caf ateb ar gyfer hyn. Yr wyf yn ddiolchgar iawn gyda meddalwedd adfer data eich iPhone, yr oeddwn yn gallu adfer y ffeiliau hynny. Mae'n rhyddhad o'r fath! Gwaith da ar y meddalwedd hwn!\nCeisiais eich meddalwedd a fawr fod yn gweithio i mi! Mae gennyf siop fach ac yr wyf yn dibynnu cymaint ar y negeseuon testun gan gleientiaid. Mae hyn yn arf ddefnyddiol! Yr wyf yn falch iawn rwyf wedi dysgu sut i dyfyniad SMS o iPhone. Mae'n gyfleus iawn! Hoffwn fod yn rhagolwg y negeseuon y gellir ei wirio yn gyntaf. diolch!


Etholiad Cynulliad Cenedlaethol Cymru 2016\nMae'r etholiad ar ben: be' nesa?\nBydd y pumed Cynulliad Cenedlaethol yn gyfrifol am lwyddiant neu fethiant Cymru i gwrdd â'n hymrwymiadau rhyngwladol i atal colli bioamrywiaeth erbyn 2020. Er mwyn cyrraedd y targedau hynny mae'n rhaid i ni roi cartref i fyd natur yng Nghymru.\nGallwch chi wneud gwahaniaeth drwy ddanfon e-bost at arweinwyr y pum plaid yn y Cynulliad i adael iddynt wybod eich bod yn poeni am fyd natur, ac yr hoffech iddynt weithredu dros natur yn y Cynulliad hwn.\nGallwch ddefnyddio ein templed isod ar gyfer eich e-bost. Os fedrwch chi, ceisiwch bersenoli eich neges er mwyn ei gwneud yn fwy effeithiol. A chofiwch ychwanegu eich enw a'ch cyfeiriad ar y diwedd.\nAt: Carwyn.Jones@wales.gsi.gov.uk; Leanne.Wood@assembly.wales; AndrewRT.Davies@assembly.wales; Neil.Hamilton@assembly.wales\nPwnc: Helpiwch i roi cartref i fyd natur yng Nghymru\nAnnwyl arweinydd grŵp y blaid yng Nghymru,\nY Cynulliad hwn bydd yn gyfrifol am ein llwyddiant neu fethiant i gyflawni ein hymrwymiad rhyngwladol i wrthdroi colled bioamrywiaeth erbyn 2020, ac yr ydym am sicrhau bod ein bywyd gwyllt yn cael ei ddiogelu.\nFedrwch chi wneud pob dim o fewn eich gallu, os gwelwch yn dda, i sicrhau bod y tri pheth canlynol yn flaenoriaeth ar gyfer eich parti yn y bumed Cynulliad Cenedlaethol?\n1. Ymrwymo i wneud penderfyniadau sy'n seiliedig ar dystiolaeth - galluogi monitro cynhwysfawr o'n bioamrywiaeth i ymestyn ein dealltwriaeth o gyflwr byd natur yng Nghymru.\n2. Defnyddio rheolaeth sy'n seiliedig ar wyddoniaeth i nodi, ac i roi ar waith, y camau hynny sydd eu hangen i adfer ein safleoedd bywyd gwyllt gorau i 'gyflwr ffafriol', i ddiogelu rhywogaethau dan fygythiad ac i sicrhau datblygu cynaliadwy.\n3. Adfer cynefinoedd pwysig ar gyfer byd natur - creu lle i fyd natur yn ogystal â buddion i bobl trwy adfer cynefinoedd sydd dan fygythiad, megis mawndiroedd, gwlypdiroedd a choetiroedd Iwerydd.\nDowch yn Ymgyrchydd\nHelpwch ni i achub natur drwy anfon e-byst, defnyddio cyfryngau cymdeithasol neu ysgrifennu llythyrau. Gyda'n gilydd gallwn gynyddu cefnogaeth ar gyfer natur, ac rydym ni yma i'ch helpu bob cam o'r ffordd.\nAllech chi fod yn Ymgyrchydd?\nRhowch ragor o wybodaeth i fi


>Addysg Uwchradd Addysg Uwchradd Nôd yr adran yma yw cyflwyno gwybodaeth am bwrpas Parc Cenedlaethol Eryri yn unol â Deddf Parciau Cenedlaethol a Mynediad 1949. Y ddeddf yma yw sail bodolaeth holl Barciau Cenedlaethol Prydain ac mae wedi ei strwythuro yn ôl y tri prif amcan yma;\nGwarchod a gwella harddwch naturiol, bywyd gwyllt a threftadaeth diwylliannol yr ardal.\nHyrwyddo cyfleoedd i ddeall a mwynhau nodweddion arbennig yr ardaloedd gan y cyhoedd. Meithrin lles economaidd a chymdeithasol cymunedau lleol y Parc Cenedlaethol.\nMae’r adran yma wedi ei rhannu’n dair rhan ac yn eich cyflwyno i’r gwaith sy’n cael ei wneud ym Mharc Cenedlaethol Eryri yn ogystal â rhoi gwybodaeth am y bobl sy’n byw yma, yr ymwelwyr blynyddol a pham ei bod mor bwysig edrych ar ôl y rhan yma o’r wlad. I ddaragnfod a deall mwy am yr agweddau uchod a sut mae Parc Cenedlaethol Eryri yn gweithredu ei amcanion, cliciwch ar y dolenni isod;\nAm fwy o wybodaeth am Barc Cenedlaethol Eryri, cliciwch ar y lincs isod.\nAddysg Athrawon Adnoddau Addysg Gynradd Addysg Uwchradd Gwarchod Mwynhau Byw yn Eryri Ysgoloriaeth Geraint George Ffeithiau a Ffigyrau Gemau Olympaidd Ffigyrau'r Cyfrifiad Cysylltu © 2010 Awdurdod Parc Cenedlaethol Eryri


Normal Newydd: Y pandemig yn cyfrannu at oes aur seiclo pro\nWythnos diwethaf mi wnes i benderfynu bod rhifynnau o Bwletin Byd y Beic yn cymryd gormod o amser i’w hysgrifennu, yn enwedig o gofio mod i’n ôl yn yr ysgol bellach.\nY rheswm syml dros hynny yw, wrth gwrs, bod cymaint i’w drafod.\nFelly dyma benderfynu y byddai’n parhau i drin a thrafod y byd seiclo proffesiynol oherwydd fy mrwdfrydedd a diddordeb tuag ato a’r mwynhad ydw i’n ei gael o’i wylio ac ysgrifennu amdano, ond mewn arddull ychydig yn wahanol.\nMae hi wedi bod yn wythnos lawn dop o rasio unwaith yn rhagor rhwng Paris-Nice, Tirreno Adriatico a Healthy Ageing Tour.\nCyn trafod ymhellach, dyma gyfle i ddal i fyny gyda’r canlyniadau drwy gyfrwng y fidios canlyniadau dyddiol dwi’n cynhyrchu ar Twitter, gyda diolch o galon i Candelas a recordiau I Ka Ching am gael defnyddio’u cerddoriaeth.\nDrama, drama, a mwy o ddrama.\nBeth sydd tu ôl i’r hyn sy’n cael ei alw’n ‘oes aur’ mewn seiclo?\nYdy’r pandemig wedi chwarae rhan?\nMae ‘na bosiblrwydd. Yr hyn welson ni wedi’r pandemig oedd ambell i ffactor. Yn gyntaf, roedd y rhan fwyaf o’r seiclwyr proffesiynol wedi bod dan glo llym lle roedd cyfyngiadau ar yr hyn yr oedden nhw’n gallu ei wneud. Roedd nifer yn troi at Zwift, ond roedd y bwlch adawyd gan rasio yn un mawr. O’r herwydd, mi ddaethon nhw allan o’r clo mawr ddiwedd y llynnedd yn fwy diolchgar a gwerthfawrogol o’u bywoliaeth.\nYn ail, roedd y pandemig yn creu ansicrwydd o ran cytundebau ar gyfer y flwyddyn hon. Enghraifft bennaf o’r emosiynau ddaeth gyda hynny oedd Alex Dowsett yn ennill cymal o’r Giro. Yn dilyn o’r pwynt blaenorol, daethon nhw’n fwy gwerthfawrogol o’u bywoliaeth ac os rhywbeth yn fwy penderfynol o barhau ag o.\nYn drydydd, rydym ni ‘gyd yn cofio pa mor gywasgedig oedd y tymor diwygiedig ddiwedd y llynnedd - gymaint o rasys yn cael eu ffitio i fewn i gyfnod weddol fyr o amser. Yn sgil hynny, roedd llai o rasys, yn enwedig i’r menywod, i ddangos eu doniau ac ennill rasys er mwyn cadarnhau sicrwydd i’r dyfodol.\nMi grewyd awyrgylch llawer mwy cystadleuol o fewn y pelotons oherwydd y ffactorau hyn (a mwy mae’n siwr).\nMae cymaint yn fwy o reidwyr ar y lefel uchaf ar hyn o bryd, fel sydd eisoes wedi cael ei arddangos yn y clasuron fel yn Omloop er enghraifft.\nAc mae’r reidwyr mwyaf yn ennill ac yn perfformio’n gryf yn gyson. Y ‘triawd’ neu’r ‘drindod’ yn Mathieu van der Poel, Wout van Aert a Julian Alaphilippe yn ennill cymal yr un yn nhridiau cyntaf Tirreno, wedyn MvdP a WvA yn ennill bobo un arall yn hwyrach ymlaen.\nWedyn ennillydd y cymal arall oedd Tadej Pogacar, deiliad y Tour de France. Y big-hitters i gyd yn rasio yn erbyn ei gilydd; roedd hi’n bleser gwylio.\nCymaint o gwestiynau a phwyntiau trafod wedi dod yn fwy cyfredol hefyd. Am ba hyd y gallen nhw gynnal y safon yma - yng nghyd-destun y tymor ac yng nghyd-destun eu gyrfaoedd?\nFaint yn fwy y gallen nhw’i wneud? Mae Wout van Aert yn parhau i serennu a rhyfeddu ar bob tirwedd; yn un o’r gwibwyr cyflymaf, yn un o’r puncheurs/reidwyr clasuron gorau a’n ddringwr cryf hefyd. Mae meddwl am faint y gall y Belgiad gyflawni - a’r amrywiaeth hefyd - yn boncyrs.\nMae wedi dweud wrth gylchgrawn ProCycling ddiwedd y llynnedd mae’i freuddwyd yw i gael palmares amrywiol a chyflawn, gan dargedu gwella ei REC, ennill medal Olympaidd, ennill y crys gwyrdd ac ennill clasuron gwlad Belg.\nWythnos yn ol roedden ni’n dal i drafod yr anhygoel Mathieu van der Poel, wnaeth ddangos bryd hynny ei fod o’n un allai ennill pob ras undydd ar y Ddaear, pe bai’n trio.\nMae o mor ymlaciedig am ei allu. Ddwywaith yn barod y tymor hwn ydyn ni wedi’i weld yn ymosod o ddegau o gilomedrau o’r diwedd - unwaith yn Kuurne, a’r llall yn Tirreno oherwydd ‘ei fod o’n oer’. Dyma’r rasio ymosodol, athreuliol mae’r cefnogwyr seiclo traddodiadol wedi bod yn crefu amdano ers blynyddoedd.\nJulian Alaphilippe, un o reidwyr mwyaf adloniannol y peloton sy’n difyrru’r cefnogwyr ar unrhyw gyfle, yn parhau i fod yn un o’r reidwyr mwyaf cyflawn yn y peloton ac mi rydym ni’n gobeithio na fydd ei arddull yn pylu dim am flynyddoedd i ddod.\nMae eu personoliaethau nhw'n cyfrannu cymaint at yr adloniant; y dathliadau yn sgil eu buddugoliaethau yr wythnos yma wedi bod yn werth eu gweld - a buan dwi'n gobeithio gallu prynu prints a'u fframio ar y wal.\nGan droi at Paris-Nice, dyna i chi reidiwr arall sydd ar y safon uchaf un; y Slofeniad Primoz Roglic. Deja vu oedd hi iddo’n anffodus gan golli’r ras ar yr unfed awr ar ddeg wedi dwy ddamwain a phroblem fecanyddol - ond eto rhaid clodfori’r modd y gwnaeth o ennill tri chymal o’r ras, eto ar dirwedd amrywiol.\nFlawed brilliance oedd disgrifiad CyclingTips o Roglic. Mae’n bencampwr o’r radd flaenaf - yn parhau i reidio er gwaethaf cig moch ar ei ben-ol ac ysgwydd wedi’i ddatgymalu i anrhydeddu’r crys melyn. Gallwn ni ond gobeithio y bydd o’n bownsio’n ol o’r siomedigaeth yma cyn gryfed a chyn gynted ag y gwnaeth o wedi’r Tour.\nMae’n siwr wrth edrych ar hanes seiclo bod y pedwar, falle pump, reidiwr yma’n reidwyr unwaith mewn cenhedlaeth - i gyd yn cyrraedd y lefel uchaf ar unwaith.\nPan fydd cefnogwyr seiclo yn edrych ar yr oes hon mewn seiclo - yn syth wedi’r pandemig - bydd hi ddim, fel yn y gorffennol, yn oes un reidiwr fel ‘oes Armstrong’, ‘oes Froome’, ‘oes Merckx’, ‘oes Indurain’ oherwydd fod cymaint o reidwyr sydd ar lefel mor uchel.\nUn peth sy’n sicr, mae’n fraint cael gwylio a blogio am seiclo pro ar hyn o bryd.\nMae hefyd yn oes aur i peloton y menywod, nid yn unig oherwydd y reidwyr, ond oherwydd y darlledu, a’r buddsoddi sy’n tyfu ar hyn o bryd. Ond eto, does dim posib trafod yr ochr yma o’r gamp mewn cymaint o fanylder oherwydd y rheswm syml nad oes cymaint o rasys.\nMae’n argoeli i fod yn benwythnos ardderchog o rasio unwaith yn rhagor. Her y timau a’r reidwyr eraill fydd dod o hyd i ffordd i atal y drindod rhag cymryd pob un o’r safleoedd ar y podiwm yn Milano-Sanremo; monument cynta’r tymor.\nRas sy’n ffafrio’r gwibwyr yn draddodiadol, ond mae’n rhaid i gyfeiriad y gwynt fod yn ffafriol ar ddringfa olaf y Poggio os ydynt am lwyddo. Dydy hynny heb ddigwydd cymaint yn ddiweddar, gydag ymosodiadau’n llwyddiannus i fuddugoliaethau van Aert, Nibali et al.\nWedyn ddydd Sul, mae Trofeo Alfredo Binda. Pe bai rhywun yn cynllunio cyfres cyfatebol o’r monuments i’r menywod, mae’n siwr mai’r Trofeo Binda fyddai un o’r rasys cyntaf i gael eu cynnwys. Ras fydd yn sicr yn werth ei gwylio.\nI Gatalunya bydd y dynion yn mynd am ras wythnos yn cychwyn ddydd Llun, lle mae disgwyl i reidwyr fel Almeida, Hindley, Champoussin, Quintana, Kruijswijk, Kuss, Carthy, Hirschi, Tejada a Mas fod ymysg y ffefrynnau ar y rhestr ddechrau.\nBydd y ddau peloton yn wynebu clasur Belgaidd Brugge-De Panne ganol wythnos gyda’r dynion ddydd Mercher a’r menywod ddydd Iau.\nDigonedd i edrych ymlaen ato felly, ac mae’n bur debygol y bydd digonedd i’w drafod ar yr un pryd wythnos nesaf.


Cyfradd cyfnewid Corwna Tsiec (CZK) I Metical Mozambican (MZN) byw ar farchnad cyfnewid Forex\nCyfraddau cyfnewid FOREX updated: 08/04/2020 01:24\nCorwna Tsiec - Metical Mozambican pris ar hyn o bryd ar y farchnad cyfnewid Forex yn 08 Ebrill 2020\n01:24:06 (Diweddariad cyfradd forex mewn 59 eiliad)\n1 CZK = 2.68 MZN\n1 MZN = 0.37 CZK\n1 amser mewn 30 eiliad mae'r dudalen gyda chyfradd cyfnewid yn cael ei diweddaru. Gwyliwch gyfradd Corwna Tsiec nawr ar-lein. Diweddariad cyflym o gyfradd Corwna Tsiec. Gellir gweld newidiadau yng nghyfradd Corwna Tsiec i Metical Mozambican yn Forex am wahanol gyfnodau o amser.\nSiart masnachu Forex Metical Mozambican - Corwna Tsiec yn byw, 08 Ebrill 2020\nSiart masnachu Forex Corwna Tsiec I Metical Mozambican yn byw, 08 Ebrill 2020\nMae'r siart o Corwna Tsiec i Metical Mozambican Wcrain ar 08 Ebrill 2020 yma, ymlaen ein gwefan. Ar y siart, rydych chi'n gweld cynnydd neu gwymp yr arian cyfred yn gyflym. Dewiswch bwynt ar y siart i ddarganfod yr union gyfradd gyfnewid am yr amser iawn. Mae'r graff cyfradd cyfnewid yn newid yn awtomatig bob 30 eiliad.\nTrosi Corwna Tsiec I Metical Mozambican Corwna Tsiec I Metical Mozambican Cyfradd cyfnewid Corwna Tsiec I Metical Mozambican Hanes y gyfradd gyfnewid\nMasnachu ar-lein Corwna Tsiec (CZK) i Metical Mozambican ar hyn o bryd\nGellir gwylio newidiadau yn y gyfradd gyfnewid bob munud. Newid munud yn y Corwna Tsiec i'r Metical Mozambican - 0.0028 MZN. Dangosir cyfraddau'r Corwna Tsiec i'r Metical Mozambican bob munud yn y tabl ar y dudalen hon. Mae'n gyfleus cymharu newidiadau yn y gyfradd gyfnewid bob munud.\n2.68 2.68 2.68 2.68 2.68 2.68 2.68 2.68 2.68 2.69\nMasnachu ar-lein Corwna Tsiec (CZK) i Metical Mozambican masnachu olaf awr\nBob awr rydym yn olrhain y gyfradd gyfnewid. Cynyddodd 0.0013 MZN yr awr y Corwna Tsiec (CZK ) i Metical Mozambican. Dangosir cyfraddau'r Corwna Tsiec i'r Metical Mozambican bob awr yn y tabl ar y dudalen hon. Postio gwybodaeth yn gyfleus ar y gyfradd awr ar y wefan.\nMasnachu ar-lein Corwna Tsiec (CZK) i Metical Mozambican tuedd heddiw 08 Ebrill 2020


Amheuaeth am ddyfodol cynllun Archif Ddarlledu - BBC Cymru Fyw\nAmheuaeth am ddyfodol cynllun Archif Ddarlledu\nMae amheuaeth a fydd cynllun am Archif Ddarlledu Genedlaethol yn Aberystwyth yn parhau wedi i Lywodraeth Cymru dynnu cefnogaeth i'r prosiect yn ôl.\nRoedd y ganolfan gwerth £9m yn y Llyfrgell Genedlaethol i fod i ddod yn gartref i 160,000 o recordiadau o archif raglenni BBC Cymru.\nOnd mewn llythyr ddaeth i law newyddion BBC Cymru, dywedodd y gweinidog diwylliant Arglwydd Elis-Thomas ei fod "yn amharod i ymrwymo i'r £1m o gyllid cyfalaf y gofynnwyd amdano" ar gyfer y cynllun yn ei ffurf bresennol.\nDoedd y gweinidog ddim yn fodlon rhoi cymorth strategol i'r Archif chwaith.\nGrant o £5m i gefnogi cynllun archif\nMae'r Llyfrgell Genedlaethol yn "siomedig iawn" gyda'r penderfyniad, ac mae Plaid Cymru wedi disgrifio'r sefyllfa fel "cwbl warthus".\nEr bod cytundeb mewn egwyddor i roi £5m o arian o Gronfa Treftadaeth y Loteri tuag at y cynllun, nid oes cais ffurfiol am yr arian eto wedi ei gyflwyno gan y Llyfrgell Genedlaethol.\nDywed llefarydd ar ran BBC Cymru: "Mae BBC Cymru yn siomedig na fydd y prosiect yn digwydd yn ei ffurf bresennol."\nTri lleoliad arall\nEr mai rhaglenni BBC Cymru fyddai mwyafrif cynnwys yr archif arfaethedig, roedd hefyd disgwyl iddi gynnwys deunydd o raglenni S4C ac ITV Cymru.\nByddai'r cynllun yn caniatáu i archif presennol BBC Cymru gael ei gadw pan fydd y darlledwr yn gadael ei bencadlys presennol yng Nghaerdydd, ac fe fyddai'r cyhoedd yn medru gweld y deunydd yn ddigidol mewn canolfannau gwylio arbennig yn Aberystwyth, Caerdydd, Caerfyrddin a Wrecsam.\nFe fyddai digwyddiadau a gweithgareddau arbennig yn ymwneud â'r archif hefyd yn cael eu trefnu yn y pedwar canolfan.\nYn ei lythyr at lywydd y Llyfrgell Genedlaethol, Rhodri Glyn Thomas, pwysleisiodd Arglwydd Elis-Thomas ei fod am fynegi yn glir ei anfodlonrwydd cyn cyfarfod ag ymddiriedolwyr y llyfrgell ddydd Gwener pan fydd penderfyniad terfynol yn cael ei wneud am y cynllun.\nDywedodd: "Yn seiliedig ar gynllun y prosiect ac ar yr amcangyfrifon ariannol, rwy'n parhau i fod yn amharod i ymrwymo i'r £1m o gyllid cyfalaf y gofynnwyd amdano, nac i roi cymorth strategol i'r Archif Ddarlledu Genedlaethol yn ei ffurf bresennol."\nNododd ei fod wedi gofyn yn flaenorol am "adolygiad ac ail-lunio trylwyr" o'r cynllun, ond nad oedd hyn wedi digwydd. Ychwanegodd fod angen cymryd camau er mwyn sicrhau "na fyddai'r Archif Ddarlledu Genedlaethol yn peryglu sefydlogrwydd ariannol y Llyfrgell Genedlaethol yn y dyfodol".\nRoedd y gweinidog yn derbyn fod rhai trafodaethau wedi digwydd rhwng y llyfrgell, y BBC a phartïon eraill ynglŷn â chynaliadwyedd tymor hir y cynllun, roedd yn "siomedig" fod y gwaith yna wedi ei wneud mor hwyr yn y broses.\nYchwanegodd fod y wybodaeth a ddarparwyd yn flaenorol gan y llyfrgell yn ei gwneud yn "glir bod rhai o weithgareddau presennol y llyfrgell yn debygol o gael eu heffeithio'n negyddol" gan y cynllun.\nImage caption Dywedodd Dr Dai Lloyd fod Arglwydd Elis Thomas yn "bradychu ei ddyletswyddau"\nDywedodd Rhodri Glyn Thomas, Llywydd Llyfrgell Genedlaethol Cymru: "Yn amlwg rydym yn siomedig iawn gyda phenderfyniad y gweinidog. Roedd y prosiect yn sicrhau dyfodol archif ffilm a sain allweddol o Gymru yn yr 20fed ganrif yn cynnwys newyddion, digwyddiadau hanesyddol arwyddocaol megis trychineb Aberfan a chofnod chwaraeon y cyfnod.\n"Yn ogystal, roedd rhaglen gyffrous wedi'i baratoi i roi mynediad cyhoeddus mewn pedwar o ganolfannau digidol ar draws Cymru.\n"Bydd Bwrdd Ymddiriedolwyr y Llyfrgell yn trafod penderfyniad y gweinidog yn ei gyfarfod dydd Gwener cyn ymateb ymhellach."\nDywedodd llefarydd Plaid Cymru ar ddiwylliant, Dr Dai Lloyd AC: "Mae'r sefyllfa'n gwbl warthus. Rydym yn wynebu colli a dinistrio archif hynod werthfawr sy'n ffurfio rhan amhrisiadwy o etifeddiaeth ddiwylliannol ein cenedl oherwydd amharodrwydd y gweinidog i gefnogi'r cynllun.\n"Mae penderfyniad yr Arglwydd Dafydd Elis-Thomas - y gweinidog sydd yn gyfrifol am ddiwylliant a threftadaeth, i wrthod ymrwymo unrhyw gyllid neu gymorth strategol i'r Archif Ddarlledu Genedlaethol, yn gwbl annerbyniol. Mae'n bradychu ei ddyletswyddau fel gweinidog ac yn rhoi'r prosiect cyfan yn y fantol.\n"Rwy'n gofyn i'r gweinidog ail-ystyried ei benderfyniad a byddaf yn codi'r mater gydag ef ar lawr y Senedd fel mater o fyrder wythnos nesaf."\nYchwanegodd y llefarydd ar ran BBC Cymru: "Fe fyddai'r prosiect hwn wedi sicrhau fod ein harchif radio a theledu eang wedi ei rhoi yn anrheg i Lyfrgell Genedlaethol Cymru i bawb gael ei harchwilio a'i mwynhau.\n"Yn gyfoeth o gynnwys yr ugeinfed ganrif, fe fyddai'r casgliad hynod yma wedi bod ar gael mewn adeilad pwrpasol yn Aberystwyth yn ogystal â thri safle arall ar draws Cymru yng Nghaerdydd, Caerfyrddin a Wrecsam."\nGrant o £5m i gefnogi cynllun archif ddarlledu\nRhybudd am ddyfodol y Llyfrgell Genedlaethol


Cais am gymorth | Cyngor Bwrdeistref Sirol Rhondda Cynon Taf\nBydd Canolfannau Cydnerthedd yn y Gymuned yn cael eu sefydlu ledled y Fwrdeistref Sirol i gefnogi'r rhai sydd wedi cael eu cynghori gan Lywodraethau'r DU a Chymru i hunan-ynysu - y rhai sydd dros 70 oed, sydd â chyflyrau iechyd sy'n bodoli eisoes, sy'n feichiog neu sy'n arddangos symptomau'r feirws.\nBydd cyfanswm o saith canolfan yn cydlynu staff y Cyngor a gwirfoddolwyr Cydnerthedd yn y Gymuned, ochr yn ochr â'r trydydd sector, i gefnogi rhwng 10,000 a 15,000 o bobl sy'n agored i niwed sydd angen hunan-ynysu am gyfnod o 12 wythnos o leiaf. Bydd y Canolfannau Cydnerthedd yn y Gymuned hefyd yn cefnogi'r rhai dros 70 oed, sydd â chyflyrau iechyd sy'n bodoli eisoes, sy'n feichiog, neu'n arddangos symptomau o'r feirws. Dydy'r cyfleusterau yma ddim yn agored i'r cyhoedd.\nOs does gyda chi ddim pobl sy'n gallu eich helpu a'ch cefnogi, rydyn ni'n cynghori trigolion i ofyn am gymorth yma.\nFel arall, ffoniwch ni, y Cyngor, ar 01443 425020.\nNoder: Os oes angen Cymorth Hanfodol yn ymwneud â Gofal Cymdeithasol i Oedolion arnoch chi, ffoniwch 01443 425003 (Llun-Gwener 8.30am-5pm) neu'r Garfan ar Ddyletswydd ar gyfer Argyfyngau ar 01443 743665 (y tu allan i'r oriau yma).\nCyn bo hir, bydd trigolion sy'n agored i niwed gyda chyflyrau iechyd difrifol sylfaenol yn derbyn llythyr drwy'r post gan y GIG. Mae'r llythyr cyngor yn cyfarwyddo'r unigolion hynny i droi at gymorth gan ffrindiau, teulu neu gymdogion ar gyfer tasgau gan gynnwys mynd i nôl bwyd a meddyginiaeth yn ystod y cyfnod o ynysu.\nOs does neb gyda chi sy'n gallu eich helpu a'ch cefnogi, rydyn ni'n cynghori trigolion i Ofyn am Gymorth yma.\nBydd trigolion yn y sefyllfaoedd yma yn parhau i gael y gofal iechyd sydd ei angen arnyn nhw yn ystod y cyfnod yma. Mae meddygon teulu a'r garfan gofal ysbyty yn gwybod pwy sydd yn y categori risg uchel yma a byddan nhw mewn cysylltiad os oes angen unrhyw newidiadau i ofal unigolyn.\nAr hyn o bryd mae'r Cyngor yn galw ar wirfoddolwyr i chwarae rhan yn y cymorth cydnerthedd cymunedau yma, gan gydweithio â Swyddogion y Cyngor a'r trydydd sector. Mae mwy o fanylion am sut mae modd i breswylwyr helpu ar gael ar y tudalennau Cydnerthedd Cymunedau.\nCyngor manwl pellach ar hunan-ynysu yn y cartref.


Dr Steven David Thompson\nMiss Arddun Hedydd Arwyn\nProfessor Martyn John Powell\nDarlithoedd 3 x sesiynau 2 awr\nSeminarau / Tiwtorialau 1 x gweithdy 2 awr\nSeminarau / Tiwtorialau 5 x sesiynau 2 awr\nSeminarau / Tiwtorialau 3.5 awr tiwtorialau unigol ychwanegol\nSeminarau / Tiwtorialau 1 x sesiynau 30 munud\nAsesiad Semester 1 x cais ymchwil 2,000 o eiriau 10%\nAsesiad Semester 1 x traethawd estynedig 12,000 o eiriau 90%\nAsesiad Ailsefyll 1 x cais ymchwil atodol (ail-sefyll) 2,000 o eiriau 10%\nAsesiad Ailsefyll 1 x traethawd estynedig atodol (ail-sefyll) 12,000 o eiriau 90%\ntrefnu a chyflwyno dadl hanesyddol yn seiliedig ar ymchwil wreiddiol;\ndatblygu eu gallu i reoli amser a gweithio'n effeithiol o fewn terfynau amser;\narddangos deallwriaeth feirniadol o'r llenyddiaeth hanesyddol berthnasol;\ncynhyrchu darn o waith sy'n cydfynd o ran cyflwyniad a safonau academaidd addas.\nY mae'r traethawd estynedig yn elfen hanfodol yn rhaglenni anrhydedd sengl yr Adran. Galluoga myfyrwyr i ddatblygu sgiliau ymchwil annibynnol, gan adeiladu ar eu profiad dysgu blaenorol o fewn yr Adran. Bydd y modiwl hwn yn arwain myfyrwyr drwy'r broses o baratoi, cynllunio ac ysgrifennu darn estynedig o ysgrifennu hanesyddol.\nCynigia rhan gyntaf y modiwl rhagbaratoad i fyfyrwyr Anrhydedd Sengl Hanes er mwyn cynllunio ac ymchwilio ar gyfer traethawd estynedig ar lefel israddedig. Yn ystod y semester cyntaf bydd myfyrwyr yn diffinio'u testun gan ymgynghori gyda goruchwyliwr o blith staff yr Adran ac yn cyflwyno cynllun o'r traethawd arfaethedig. Darperir darlithoedd a gweithdai yn Semester 1 yn trafod problem diffinio testun traethawd estynedig ac ar gynllunio'r ymchwil a'r ysgrifennu. Cynigir cymorth priodol ar leoli ffynonellau a llunio llyfryddiaethau. Erbyn diwedd Sesiwn 4 dewisir goruchwyliwr ar gyfer pob myfyriwr a bydd sesiynau 6-8 yn gyfarfodydd seminar mewn grwpiau bychain gyda'r goruchwylwyr. Ar ol hynny, bydd myfyrwyr yn cyfarfod a'u goruchwylwyr mewn cyfarfodydd unigol wrth iddynt fwrw ymlaen gydag ymchwilio ac ysgrifennu'r traethawd estynedig 12,000 o eiriau.\nSemester 1: wyth sesiwn:\nSesiwn 1: Cyflwyniad Cyffredinol (2 awr)\nSesiwn 2: TG a Sgiliau Gwybodaeth (2 awr)\nSesiwn 3: Ffynonellau ac Ymchwil (2 awr)\nSesiwn 4: Diffinio'r Pwnc: Gweithdy i fyfyrwyr i drafod eu syniadau, gyda chyngor oddi wrth aelodau o'r staff. (2 awr)\nSesiwn 5: Cyfarfod unigol gyda'r goruchwyliwr (30 munud)\nSesiwn 6: Dadansoddi Ffynonellau (2 awr)\nSesiwn 7: Materion Hanesyddiaethol (2 awr)\nSesiwn 8: Cynllunio (2 awr)\nSemester 2: dau sesiwn grwp 2 awr, un yn wythnos 2 ac un yn wythnos 8, ynghyd a chyfarfodydd unigol gyda'r goruchwyliwr.\nCyfathrebu Datblygir medru cyfathrebu drwy gyfrwng y gweithdy, y seminarau a'r tiwtorialau lle mae gofyn i fyfyrwyr drafod eu ffynonellau, eu methodoleg a'u cynnydd, ynghyd a thrwy'r broses o ysgrifennu'r traethawd estynedig.\nDatblygu personol a chynllunio gyrfa Datblygu ymwybodaeth o medrau personol, safbwyntiau a nodweddion personol; profiad uniongyrchol o gynllunio a chyflwyno gwaith hanesyddol a all fod o ddefnydd ar gyfer gyrfa yn y dyfodol.\nDatrys Problemau Rhoddir cyfarwyddyd i fyfyrwyr i'w cynorthwyo i adnabod y problemau posib a all godi wrth gynllunio ac ymchwil i brosiect ymchwil hanesyddol a byddant yn trafod problemau ac atebion posib yn y grwpiau seminar a gyda'r goruchwyliwr.\nGwaith Tim Heb fod yn berthnasol\nGwella dysgu a pherfformiad ei hun Disgwylir i fyfyrwyr fedru trefnu'u gwaith ac adrodd yn ol i'w goruchwyliwr ar eu cynnydd. Drwy'r broses hon, disgwylir iddynt ddatblygu'r gallu i fyfyrio'n feirniadol ar eu gwaith.\nRhifedd Fe all fod yn berthnasol, petai'r traethawd ag elfen ystadegol neu fesurol amlwg, er enghraifft ar demograffeg neu agwedd ar hanes economaidd.\nSgiliau pwnc penodol Bydd y modiwl yn datblygu ymhellach sgiliau'r myfyrwyr wrth gynllunio darn o waith sylweddol, gan ddangos adnabyddiaeth o'r cyd-destun hanesyddiaethol ac ymwybyddiaeth o'r confensiynau cyhoeddi ar gyfer y ddisgyblaeth.\nSgiliau ymchwil Seilir y traethawd ar ymchwil wreiddiol ac y mae datblygu dulliau ymchwil effeithiol yn rhan hanfodol o'r modiwl.\nTechnoleg Gwybodaeth Anogir y myfyrwyr i chwilio am ddeunydd ar y we ac oddi ar CD-Rom, ac i'w ddefnyddio mewn ffordd addas er mwyn darganfod ffynonellau addas ar gyfer eu testun ymchwil. Hefyd, anogir y myfyrwyr i ddefnyddio prosesydd geiriau wrth ysgrifennu'r gwaith.


Bwrdd Stori Pafiliwn Grange: cyfle i'r artist lleol - Grange Pavilion Welsh\nI nodi a dathlu achlysur ailagor Pafiliwn y Grange, bydd Caerdydd Greadigol a’r Porth Cymunedol yn cydweithio i ddarlunio hanes ailddatblygu’r pafiliwn.\nBydd y prosiect yn cyflwyno amryw straeon sy’n nodi cerrig milltir yn ystod taith ailddatblygu’r pafiliwn. Gan gynnwys, efallai, taith y pafiliwn at ei ail-greu, gobeithion y preswylwyr, rôl pobl greadigol a gweithgarwch creadigol. Byddwn ni’n dewis y straeon hynny ac yn eu rhoi i’r darlunydd.\nRydyn ni’n chwilio am ddarlunydd mae Grangetown yn agos at ei galon – rhywun y bydd yn dda ganddo ddarlunio hanes ailddatblygu’r pafiliwn.\nDyddiad cau: Dydd Llun 9fed Mawrth 2020. Darganfyddwch mwy yma\nMae Caerdydd Greadigol yn rhwydwaith ym Mhrifysgol Caerdydd – mae’n cysylltu pobl sy’n gweithio mewn sefydliadau, busnesau neu swyddi creadigol yn ardal Caerdydd. Rydyn ni’n cysylltu’r economi greadigol ledled yr ardal, gan hyrwyddo a hwyluso cydweithio er lles economaidd, diwylliannol a chymdeithasol. Trwy annog pobl i gydweithio, rydyn ni o’r farn y gallwn ni wneud Caerdydd mor greadigol ag y bo modd.


Rheoli (Dadansoddeg Fusnes), MSc - Prifysgol Abertawe\nRheoli (Dadansoddeg Fusnes), MSc\nIon 2022 £ 11,250\nIon 2022 £ 19,050\nBydd y radd MSc Rheoli (Dadansoddeg Fusnes) ym Mhrifysgol Abertawe yn rhoi cyfle i chi feithrin dealltwriaeth drylwyr o sut mae data’n cael ei ddefnyddio yn y byd corfforaethol, o'r data y tu ôl i'r rhyngrwyd i reoli logisteg gyflenwi'n fyd-eang. Mae’r rhaglen hon yn canolbwyntio ar eich paratoi ar gyfer gyrfa yn oes ‘data mawr’.\nWedi’i achredu gan y Sefydliad Rheolaeth Siartredig (CMI), sef yr unig gorff proffesiynol siartredig yn y Deyrnas Unedig yn benodol ar gyfer hyrwyddo’r safonau uchaf mewn rhagoriaeth rheoli ac arweinyddiaeth, mae’r cwrs ar agor i fyfyrwyr o unrhyw ddisgyblaeth a hoffai weithio ym myd busnes neu reoli. Ar ôl gorffen y modiwlau a fapiwyd yn y cwrs gradd MSc mewn rheoli byddwch chi’n cymhwyso ar gyfer Tystysgrif mewn Rheoli ac Arweinyddiaeth Strategol Lefel 7 y Sefydliad Rheolaeth Siartredig.\nPam Rheoli (Dadansoddeg Fusnes) yn Abertawe?\nEich Profiad Rheoli (Dadansoddeg Fusnes)\nCyfleoedd Cyflogaeth Rheoli (Dadansoddeg Fusnes)\nBusiness Analytics January-June 15 MN-M534\nData Mining January-June 15 MN-M535\nSYLWER :Compulsory choice of research module dependent on whether students are pursuing a dissertation or a business project:\nResearch Methods 15 January-June MN-M549 This option should be selected if pursuing the DISSERTATION\nBusiness Project Foundations 15 January-June MN-M595 The option should be selected if pursuing a BUSINESS PROJECT\nSYLWER :Students have to choose either a dissertation OR a business project\nDissertation (Directed Independent Learning) 60 July-September MN-D004\nBusiness Project 60 July-September MN-D019\nBusiness Project July-September 60 MN-D019\nBusiness Analytics 15 January-June MN-M534\nData Mining 15 January-June MN-M535\nDissertation (Directed Independent Learning) July-September 60 MN-D004\nIonawr 2022 £ 11,250 £ 19,050


Beth yw Data Agored? | Cronfa Treftadaeth y Loteri Genedlaethol\nMae'r symudiad Data Agored yn tyfu, ac mae mwy a mwy o adrannau, elusennau a chyllidwyr y Llywodraeth yn ymrwymo iddo.\nFelly beth ydym yn ei olygu gan "Data Agored"?\nYn syml: data y gellir ei ddefnyddio'n rhydd, a rennir ac a ddatblygir gan unrhyw un, unrhyw le, at unrhyw ddiben.\nGall "Agored" fod yn berthnasol i wybodaeth o unrhyw ffynhonnell ac am unrhyw bwnc. Gall unrhyw un ryddhau eu data o dan drwydded agored i'w ddefnyddio am ddim gan y cyhoedd.\nGallwch ddod o hyd i'n data ar y dudalen Data Agored.\nBeth mae Cronfa Dreftadaeth y Loteri Genedlaethol yn ei wneud?\nRydym am i'r data a gasglwn fod yn ddefnyddiol (hy yn gyson ac yn gywir), yn integredig ac yn gwbl hygyrch ar draws y sefydliad er mwyn ein helpu i gyflawni ein hamcanion corfforaethol.\nCredwn hefyd, fel prif ariannwr treftadaeth ledled y DU, fod gennym ddyletswydd i fod yn dryloyw ynghylch ein penderfyniadau ariannu.\nAc felly oherwydd hyn, bydd Cronfa Dreftadaeth y Loteri Genedlaethol yn rhyddhau data am y grantiau a ddyfarnwyd gennym yn ystod ein pedwaredd fframwaith ariannu strategol (2013-14 i 2018-19) ar ffurf taenlen ar ein gwefan. Byddwn yn lanlwytho data yn gyson.\nBeth all Data Agored gael ei ddefnyddio ar ei gyfer?\nMae data a gwybodaeth yn ein helpu i fod yn ariannwr treftadaeth blaengar ac effeithlon.\nMae data a gwybodaeth o ansawdd da, sy'n cael eu trin yn dda ac sydd ar gael yn gyflym, yn rhoi cipolwg dyfnach inni ar y prosiectau rydym yn eu hariannu ac yn ein galluogi i fod yn fwy effeithiol wrth:\nnodi a mynd i'r afael â risgiau\ncefnogi gweithgareddau eiriolaeth megis ymgyrchoedd yn y cyfryngau a datblygu polisïau\ngwella'r berthynas rhwng rhanddeiliaid\nRydym hefyd yn credu y bydd ein data agored yn ddefnyddiol i ymchwilwyr a gwerthuswyr annibynnol sydd â diddordeb mewn tueddiadau ariannu ac yn lefel ac amrywiaeth gweithgarwch sy'n gysylltiedig â threftadaeth ledled y DU.\nEr enghraifft, oeddech chi'n gwybod:\n1994 i 2018, roedd 73% o'r grantiau a ddyfarnwyd ar gyfer £50,000 neu lai?\nneu fod dros 50% o'n grantiau yn ôl cyfaint yn ymwneud â phrosiectau sy'n canolbwyntio ar dreftadaeth anniriaethol?\nAr y llaw arall, yn ôl gwerth, roedd adeiladau hanesyddol a henebion yn cyfrif am 37% o'n gwariant grant ers 1994.\nHefyd, mae 58% o'r holl brosiectau sydd erioed wedi gwneud cais am gyllid wedi bod yn llwyddiannus.\nGallwch ddarganfod mwy o ffeithiau a ffigurau diddorol drwy ymchwilio i'n data drosoch eich hun.\nRhowch wybod i ni beth rydych yn ei ganfod, a rhowch adborth i ni am unrhyw welliannau y gallwn eu gwneud i'r setiau data a ryddheir i'r defnyddiwr.\nRhyddhau data drwy GrantNav\nRydym hefyd yn gweithio gyda 360Giving i ryddhau ein data drwy'r platfform GrantNav, gan ymuno â 100 o gyllidwyr eraill.\nMae 360Giving yn rhoi cymorth i sefydliadau gyhoeddi eu data grantiau mewn ffordd agored, safonedig. Mae'n helpu pobl i ddeall a defnyddio'r data i gefnogi'r broses o wneud penderfyniadau a dysgu ar draws y sector rhoi elusennol.\nMae llawer o ardaloedd lle gall Data agored fod, a lle y gallant fod, o werth, yn enwedig lle mae mynediad rhwydd at wybodaeth yn gwella gwneud penderfyniadau yn unigol ac ar y cyd. Er enghraifft, roedd adroddiad diweddar gan Borth Data Ewropeaidd yn nodi bod cymhwyso data agored i draffig yn gallu arbed 629miliwn o oriau o amser aros diangen ar y ffyrdd yn yr Undeb Ewropeaidd.\nMae yna hefyd lawer o wahanol grwpiau o bobl a sefydliadau a all elwa ar argaeledd Data Agored, gan gynnwys y Llywodraeth ei hun.\nMae eisoes yn bosibl cyfeirio at achosion lle mae Data Agored yn creu gwerth, megis:\ncynyddu tryloywder drwy adael i bobl wybod sut y mae arian yn cael ei wario\ncefnogi cyfranogiad drwy alluogi cynulleidfaoedd i gael eu hysbysu'n llawer mwy uniongyrchol am wneud penderfyniadau.\nhunan-rymuso drwy roi mwy o fynediad i unigolion at wybodaeth hanfodol\ncynhyrchion a gwasanaethau gwell neu newydd\narloesi drwy wella cydweithio gan arwain at greu syniadau newydd\ngwell effeithlonrwydd ac effeithiolrwydd gwasanaethau\nmesur effaith yn well o ran cyllid a pholisïau\nAr yr un pryd, mae'n amhosibl rhagweld yn union sut a ble y caiff gwerth ei greu. Mae natur arloesedd yn golygu bod datblygiadau yn aml yn deillio o leoedd annhebygol.\nO'n rhan ni, rydym yn gobeithio y bydd ein data agored yn ein helpu i barhau i ysbrydoli, arwain ac ariannu treftadaeth y DU, gan greu newid parhaol i bobl.


EDWARDS , JOSEPH ( 1814 - 1882 ), cerflunydd ,\nmab i James Edwards , saer cerrig , o Ynysgau , Merthyr Tydfil . Ganed ef 5 Mawrth 1814 ac anfonwyd ef i ysgol a gedwid gan J. B. Evans , gweinidog capel Ynysgau , ac yn ddiweddarach i ysgol George Williams ac i ddosbarth nos a gynhelid gan David Williams . Hoffai arlunio a cherflunio pan yn blentyn, ac yr oedd eisoes wedi cerfio carreg fedd addurniadol ym mynwent Merthyr cyn iddo, yn 17 oed, weled y casgliad o gerfluniaeth ym Margam . Ysbrydolwyd ef gan yr hyn a welodd, ac yn fuan ar ôl hynny cafodd waith gyda gwneuthurwr cerrig bedd yn Abertawe . Er ei godi'n ben ar ei gyd-weithwyr yno aeth adre'n ôl i Ferthyr ymhen dwy flynedd ac yna, yn 1835 , aeth i Lundain a chanddo lythyr yn ei gyflwyno i William Behnes y cerflunydd .\nBu Joseph Edwards yn gweithio yn arlunfa Behnes am beth amser, ac ym mis Rhagfyr 1835 derbyniwyd ef yn efrydydd yn Ysgol Academi Frenhinol y Celfyddydau . Yno enillodd fedalau arian yr academi am gynlluniau seiliedig ar hynafiaethau — yn 1838 ac eilwaith yn 1839 . Daeth llawer o archebau i'w ran ar ôl hyn, ac yn ychwanegol at nifer o weithiau damhegol gwnaeth hefyd nifer mawr o gofgolofnau ac o benddelwau.\nYmysg rhai o'i weithiau damhegol pwysicaf ceir ei ddarnau mawr — ' Y Breuddwyd Olaf ,’ ‘ Crefydd yn cysuro Cyfiawnder ,’ cofgolofn i Syr Bernard Bosanquet yn eglwys Dingestow yn sir Fynwy , a ‘ Crefydd ,’ sef gwaith a ddangoswyd yn yr arddangosfa ryngwladol yn 1862 . Saif yr olaf yn awr ym mynwent Cefn ger Merthyr a cheir copi o'r gofgolofn ym mynwent Highgate . Bu Edwards am beth amser yn gweithio i'r cerflunydd Macdowell a cheir ôl ei law ar amryw o'i weithiau adnabyddus ef.\nY mae nifer mawr o gofgolofnau a phenddelwau o'i waith i'w gweled yn eglwysi a mynwentydd Cymru , yn Abaty Westminster , ac yn neuadd tref Merthyr ymysg lleoedd eraill. Gwnaeth nifer o benddelwau o aelodau o'r teuluoedd amlycaf yn Ne Cymru , sef teuluoedd Beaufort , Guest , Raglan , a Crawshay , a hefyd o nifer o Gymry enwog fel ‘ Ab Iolo ,’ Thomas Stephens , G. T. Clark , William Williams , aelod seneddol dros Coventry , ac Edith Wynne . Yn 1859 gofynnodd gweddw George Virtue , golygydd y cylchgrawn Art Journal , iddo wneud penddelw a chofgolofn i'w gwr. Edwards hefyd a gafodd yr anrhydedd o gynllunio medal Cymdeithas y Cymmrodorion yn 1880 . Derbyniwyd 70 o'i weithiau ar gyfer arddangosfeydd Academi Frenhinol y Celfyddydau rhwng 1838 a 1878 . Ar anogaeth G. F. Watts cynigiodd ei hun yn 1881 fel un o dderbynwyr y ‘ Turner Bequest ,’ gwerth £50 y flwyddyn. Bu f. 9 Ionawr 1882 .


Dal i aros am Eisteddfod – Caron360\nDal i aros am Eisteddfod\nA hithau wythnos gyntaf fis Awst, dal i aros mae trigolion Tregaron am yr Eisteddfod fwyaf mewn hanes. Ond sut Eisteddfod fydd hi?\nYr Eisteddfod mwyaf hir ddisgwyliedig erioed…\nDydd Sadwrn Gorffennaf yr 7fed oedd hi, pan dorrodd y newyddion mai Tregaron fyddai cartref Eisteddfod Genedlaethol Ceredigion. Byddai neb wedi rhagweld y byddai’n rhaid aros tair blynedd amdani. Ond yn sicr yr Eisteddfod hon fydd yr un mwyaf hir ddisgwyliedig mewn hanes.\nYr Eisteddfod mwyaf glân erioed…\nGyda diheintwyr dwylo a mygydau bellach yn rhywbeth cyffredin mae safonau glendid pawb wedi newid am y gorau. Bydd Eisteddfod Tregaron yn dod i’r brig fel un o’r Eisteddfodau mwyaf glân a welwyd erioed.\nYr Eisteddfod i ddenu’r sylw mwyaf ar y cyfryngau…\nGyda’r Eisteddfod wedi ei gohirio ddwy flynedd yn olynol, mae Tregaron wedi denu sylw’r cyfryngau cenedlaethol am un o’r cyfnodau hiraf erioed, o’i chymharu ac unrhyw dref arall fu’n gartref i’r Eisteddfod o’r blaen. Mae criwiau ffilmio i weld ar hyd y dref yr wythnos hon unwaith eto, ac fe fyddan nhw nôl eto blwyddyn nesa!\nCampweithiau dan glo…\nMae’r gweithiau ar gyfer y prif seremonïau wedi eu cloi i ffwrdd ers 2020. Bydd yn rhaid i’r beirdd a llenorion aros tan flwyddyn nesaf i weld os ydynt wedi bod yn llwyddiannus…\nYr Eisteddfod mwyaf cyfeillgar erioed…\nTre fach yw Tregaron, ond un o’r trefi mwyaf cyfeillgar erioed. Ar ôl dwy flynedd o fwlch, dyma’r lle perffaith i groesawu Cymru gyfan ynghyd i ddathlu’r Brifwyl.\nYr Eisteddfod orau erioed…\nYr aros, y cyffro, y cynllunio, y trefnu, y codi arian, y bwrlwm. Bydd pawb yn barod am Eisteddfod yn 2022 a does dim amheuaeth mai Eisteddfod Ceredigion yn Nhregaron fydd yr Eisteddfod Orau erioed.\nYdyn, ry’n ni’n dal i aros, ond ry’n ni’n barod amdani yn 2022.


Agenda Y Bwrdd Pensiwn Lleol ar Dydd Llun, 5 Tachwedd 2018, 10.30 am - Dinas a Sir Abertawe\nEthol Gadeirydd ar gyfer Blwyddyn Ddinesig 2018-2019.\nPenderfynwyd ethol y Cynghorydd Alan Lockyer (Cyngor Bwrdeistref Sirol Castell-nedd Port Talbot) yn gadeirydd ar gyfer Blwyddyn Ddinesig 2018-2019.\n(Bu'r Cynghorydd A Lockyer yn llywyddu)</AI1>\nEthol is-gadeirydd ar gyfer Blwyddyn Ddinesig 2018-2019.\nPenderfynwyd ethol Ian Guy yn Is-gadeirydd ar gyfer blwyddyn ddinesig 2018-2019.\nY Cyng. A Lockyer – Yr agenda yn ei chyfanrwydd – Aelod o Gynllun Pensiwn Llywodraeth Leol – personol. Mae fy ngwraig a fy mab hefyd yn aelodau o'r Cynllun Pensiwn Llywodraeth Leol - personol.\nY Cynghorydd T M White - yr agenda yn ei chyfanrwydd - aelod o'r Cynllun Pensiwn Llywodraeth Leol - personol.\nC Isaac – Yr agenda yn ei chyfanrwydd – Aelod o Gynllun Pensiwn Llywodraeth Leol – personol.\nJ Parkhouse – Yr agenda yn ei chyfanrwydd – Aelod o Gynllun Pensiwn Llywodraeth Leol, Cofnod Rhif 37 – Datganiad o Gyfrifon Drafft 2017/18 a Chofnod Rhif 38 – Adroddiad Blynyddol 2017/18 - Clerc Cyngor Cymuned Llanrhidian Uchaf – personol.\n05.2 - Minutes - 26 July 2018 - Local Pension Board , eitem 35. PDF 92 KB\n05.3 - Minutes - 27 September 2018 , eitem 35. PDF 105 KB\nPenderfynwyd llofnodi a chymeradwyo cofnodion cyfarfodydd y Bwrdd Pensiwn Lleol a gynhaliwyd ar 30 Ebrill, 26 Gorffennaf a 27 Medi 2018 fel cofnodion cywir.\nAdroddiad ISA 260. PDF 126 KB\nYn absenoldeb Swyddfa Archwilio Cymru, cyflwynodd y Dirprwy Brif Swyddog Cyllid/Swyddog Adran 151 adroddiad a oedd yn nodi'r materion a gododd o'r archwiliad o ddatganiadau ariannol y Gronfa Bensiwn ar gyfer 2017/18, yr oedd angen adrodd amdanynt yn unol â Safon Ryngwladol ar Archwilio 260.\nAmlinellwyd mai swm yr asedau gros a reolir gan y Gronfa Bensiwn yw £1.9 biliwn. Barnwyd bod lefelau meintiol camddatganiadau'r Gronfa Bensiwn gwerth £19.1 miliwn. Amlinellodd yr adroddiad y materion sy'n codi ar ôl archwilio cyfriflenni ariannol y Gronfa Bensiwn ar gyfer 2017-18.\nDerbyniwyd y cyfriflenni ariannol drafft ar gyfer y flwyddyn a ddaeth i ben 31 Mawrth 2018 ar 25 Mai 2018, cyn y dyddiad cau ar 30 Mehefin 2018. Roedd Swyddfa Archwilio Cymru'n adrodd am y materion mwy sylweddol a gododd o'r archwiliad, ac roeddent o'r farn bod angen ystyried y rhain cyn cymeradwyo'r datganiadau ariannol. Trafodwyd y materion hyn eisoes â Swyddog Adran 151.\nBwriad yr Archwilydd Cyffredinol oedd cyflwyno adroddiad archwiliad anghymwys am y cyfriflenni ariannol wedi i'r awdurdod ddarparu llythyr cynrychioliadau sy'n seiliedig ar yr hyn a nodwyd yn Atodiad 1. Nodwyd yr adroddiad archwilio arfaethedig yn Atodiad 2.\nYchwanegwyd na nodwyd unrhyw gamddatganiadau yn y cyfriflenni ariannol a oedd yn dal i fod yn ddiffygiol. Roedd nifer o gamddatganiadau a oedd wedi'u cywiro gan reolwyr ond roedd yr archwilwyr o'r farn y dylid tynnu ein sylw atynt oherwydd eu perthnasedd i gyfrifoldebau'r awdurdod lleol dros y broses adrodd ariannol.\nNodwyd y rhain gyda'r esboniadau yn Atodiad 3. Cynyddwyd gwerth y buddsoddiadau hyn yng Nghyfriflen yr Asedau Net £2.5 miliwn o ganlyniad i'r diwygiadau hyn (a chydnabuwyd y cododd hyn fel newid amseru oherwydd roedd angen defnyddio ffigyrau a amcangyfrifir er mwyn cyrraedd amseroedd terfyn cyfrifon). Roedd hefyd nifer o ddiwygiadau cyflwyniadol eraill a wnaed i'r cyfriflenni ariannol drafft a gododd o'r archwiliad.\nNodwyd yr argymhellion allweddol sy'n codi o'r gwaith archwilio ariannol yn Atodiad 4. Roedd y rheolwyr wedi ymateb iddynt a byddai cynnydd yn cael ei wirio yn ystod archwiliad y flwyddyn nesaf. Lle'r oedd unrhyw gamau gweithredu heb eu cyflawni, byddai'r archwilwyr yn parhau i fonitro cynnydd a'i gynnwys yn adroddiad y flwyddyn nesaf.\nMynegodd y Dirprwy Brif Swyddog Cyllid/Swyddog Adran 151 ei werthfawrogiad i'r staff am ddarparu'r cyfrifon i Swyddfa Archwilio Cymru ymhell cyn y dyddiad cau gofynnol ac am yr adroddiad cadarnhaol a dderbyniwyd.\nTrafododd y bwrdd y dull presennol o ymdrin â chyflogwyr allanol ac enwebiadau grantiau marwolaeth.\n2) Y bydd y Dirprwy Brif Swyddog Cyllid/Swyddog Adran 151 yn cysylltu ag Ian Guy, Cynrychiolydd Aelodau'r CPLlL, ynghylch tynnu sylw aelodau'r gronfa at enwebiadau grant marwolaeth.\nDatganiad Drafft o Gyfrifon 2017/18. PDF 96 KB\n07a (2 of 2) - Draft Statement of Accounts 2017-18 (1) , eitem 37. PDF 3 MB\nCyflwynodd y Dirprwy Brif Swyddog Cyllid/Swyddog Adran 151 Ddatganiad o Gyfrifon Cronfa Bensiwn Abertawe 2017/18 'er gwybodaeth'. Diolchodd i'r staff yn nhîm y Drysorfa a Thechnegol am eu gwaith er mwyn llunio'r cyfrifon.\nDatganwyd bod Cyfrifon Cronfa Bensiwn Dinas a Sir Abertawe'n elfen wahanol ac ar wahân i Ddatganiad Cyfrifon Dinas a Sir Abertawe yn ei gyfanrwydd. Archwiliodd Swyddfa Archwilio Cymru Ddatganiad o Gyfrifon y Gronfa Bensiwn ar gyfer 2017/18 yn unol â'i hadroddiad a chyflwynir hyn i Bwyllgor y Gronfa Bensiwn yn ei chasgliad o'r archwiliad yn hwyrach yn y flwyddyn.\nRoedd yr adroddiad yn darparu dadansoddiad manwl yn llawn gwybodaeth am y cyfrifon, gan bwysleisio'r elw cadarnhaol, a dywedodd fod y rhagamcaniadau ar gyfer y llif arian yn y tymor hir yn gadarnhaol ar gyfer y gronfa yn y tymor canolig. Ychwanegwyd bod asedau net y Gronfa wedi cynyddu i £1,914,031 ar 31 Mawrth 2018.\nAtodir Datganiad o Gyfrifon Drafft Cronfa Bensiwn Dinas a Sir Abertawe 2017/18 yn Atodiad 1.\nAdroddiad Blynyddol 2017/18. PDF 33 KB\n07b.2 - Annual Report 17-18 , eitem 38. PDF 954 KB\nCyflwynodd y Dirprwy Brif Swyddog Cyllid/Swyddog Adran 151 Adroddiad Blynyddol 'er gwybodaeth' ar gyfer Cronfa Bensiwn Dinas a Sir Abertawe.\nAmlinellir bod Swyddfa Archwilio Cymru wedi cwblhau ei archwiliad o Ddatganiad o Gyfrifon Drafft y Gronfa Bensiwn 2017/18 yn unol â'i gynllun archwilio. Yn unol â'r rheoliad, roedd angen i'r gronfa lunio adroddiad blynyddol sy'n rhoi peth gwybodaeth ychwanegol a nodiadau esboniadol mewn perthynas â gweithgareddau'r gronfa yn ystod y flwyddyn. Diwygiwyd y cyfriflenni ariannol yn yr Adroddiad Blynyddol yn unol â chanfyddiadau'r archwiliad a'r argymhellion gan yr archwilydd penodedig.\nRoedd Adroddiad Blynyddol Cronfa Bensiwn Dinas a Sir Abertawe 2017/18 yn Atodiad 1.\nTrafodwyd ffioedd a thargedau perfformiad gan y bwrdd.\nAdroddiad Toriadau. PDF 128 KB\nCyflwynodd y Dirprwy Brif Swyddog Cyllid/Swyddog Adran 151 adroddiad 'er gwybodaeth' a oedd yn darparu manylion toriadau a gafwyd yn y Gronfa Bensiwn yn unol â'r polisi Adrodd am Doriadau.\nDarparodd Atodiad A fanylion y toriadau a gafwyd yn y cyfnod a thynnwyd sylw at y camau gweithredu a gymerwyd gan y rheolwyr.\nDiweddariad ar y Rheoliadau Diogelu Data Cyffredinol. PDF 125 KB\n07d.2 - Practical_Guide_to_GDPR , eitem 40. PDF 732 KB\n07d.3 - GDPR - Appendix 2 , eitem 40. PDF 245 KB\n07d.4 - GDPR - Member FAQ , eitem 40. PDF 130 KB\nCyflwynodd y Dirprwy Brif Swyddog Cyllid/Swyddog Adran 151 adroddiad 'er gwybodaeth' a oedd yn darparu'r diweddaraf am gynllun gweithredu Cronfa Bensiwn Dinas a Sir Abertawe i gydymffurfio â gofynion GDPR.\nYn Atodiad 1 darparwyd Arweiniad Ymarferol ar gyfer GDPR a darparwyd yr Hysbysiad Preifatrwydd GDPR llawn, Memorandwm o Ddealltwriaeth y Cyflogwr a chwestiynau cyffredin gan aelodau yn Atodiad 2.\nCynllun Busnes 2018/19. PDF 88 KB\nAdroddodd y Dirprwy Brif Swyddog Cyllid/Swyddog Adran 151 Gynllun Busnes Pwyllgor y Gronfa Bensiwn ar gyfer 2018 -2019 'er gwybodaeth' er mwyn darparu fframwaith gweithiol ar gyfer rhaglen waith y Gronfa.\nYn Atodiad 1 darparwyd y Cynllun Busnes Blynyddol ar gyfer 2018-2019, darparwyd Cofrestr Risgiau'r Gronfa Bensiwn yn Atodiad 2 a darparwyd Cyllideb y Gronfa Bensiwn ar gyfer 2018-19 yn Atodiad 3.\nTrafododd y bwrdd gynnydd Partneriaeth Pensiwn Cymru, y dull cyflwyno a'r trefniadau gyda rheolwyr presennol y gronfa.</AI10>\nDarparodd y Dirprwy Brif Swyddog Cyllid/Swyddog Adran 151 adroddiad 'er gwybodaeth' a oedd yn amlinellu cais y corff derbyn ar gyfer Freedom Leisure a gymeradwywyd gan Bwyllgor y Gronfa Bensiwn.\nYn dilyn ymarfer caffael a wnaed gan y cyflogwr rhestredig, Dinas a Sir Abertawe, amlinellwyd y cymeradwyir y contract i Freedom Leisure ddarparu gwasanaethau rheoli hamdden i Gyngor Abertawe. Byddai'r cwmni'n gyfrifol am weithredu'r cyfleusterau hamdden a byddai hyn yn cynnwys y gweithrediadau o ddydd i ddydd, staffio, gwasanaethau cwsmeriaid, iechyd a diogelwch a marchnata'r cyfleusterau. Byddent hefyd yn gyfrifol am fuddsoddi yn ailwampio'r cyfleusterau a gweithredu arferion cynnal a chadw er mwyn cynnal y cyfleusterau hyn. Roedd y contract yn cynnwys gweithredu'r LC; Canolfannau Hamdden Penlan, Penyrheol, Treforys a Chefn Hengoed, Canolfan Chwaraeon Llandeilo Ferwallt a Chyfadeilad Chwaraeon yr Elba. Penderfynwyd bod y gwasanaethau hyn yn bodloni'r meini prawf gofynnol ar gyfer statws corff a dderbynnir o dan Reoliadau CPLlL.\nYchwanegwyd bod Wealden Leisure Limited (yn masnachu fel Freedom Leisure) yn sefydliad gwirioneddol, nid er elw â statws elusen eithriedig a gymeradwyir gan CThEM. Ei nod oedd darparu gweithgareddau iechyd, ffitrwydd a hamdden o safon ac sy'n fforddiadwy i'r gymuned leol yr oeddent yn eu gwasanaethu. Fel elusen wirioneddol nid oedd ganddynt unrhyw randdeiliaid i'w bodloni, na swm o elw i'w greu oherwydd cwmnïau sy'n cadw cyfalaf mentrau, na difidendau cyfrannau i'w talu i bobl ddienw. Disgwyliwyd i'r contract ar gyfer gwasanaethau i ddechrau ar 1 Hydref 2018.\nAr ben hynny, dan amgylchiadau'r contract, cynigiwyd trosglwyddo'r gweithlu presennol dan drefniadau Rheoliadau Trosglwyddo Ymgymeriadau (Diogelu Cyflogaeth) (TUPE) o'r cyflogwr presennol, Dinas a Sir Abertawe, i Freedom Leisure. Er mwyn cadw hawliau pensiwn y staff a drosglwyddir, cynigir rhoi statws Corff Cydnabyddedig i Freedom Leisure yng Nghronfa Bensiwn Dinas a Sir Abertawe. Cynigir hefyd y rhoddir y cytundeb derbyn ar sail cynllun caeedig, a fydd yn cynnwys y staff a enwir yn unig yn atodlen 1 y cytundeb derbyn.\nByddai'r cytundeb derbyn gofynnol yn amlinellu gwarant y cyflogwr sy'n noddi a sicrhawyd gan y cyflogwr sy'n noddi, Dinas a Sir Abertawe. Byddai'r awdurdod gweinyddu hefyd yn cynnal asesiad risg priodol o'r corff a dderbynnir, Freedom Leisure.\nDiweddariad ar Bartneriaeth Pensiwn Cymru.\nDarparodd y Dirprwy Brif Swyddog Cyllid/Swyddog Adran 151 adroddiad diweddaru 'er gwybodaeth' a oedd yn amlinellu cynnydd Partneriaeth Pensiwn Cymru. Ychwanegodd fod yn bartneriaeth yn gweithio'n dda ond y byddai'r broses yn cymryd cryn amser.\nPolisi Llywodraethu Cymdeithasol Amgylcheddol (LlCA) Diweddaru.\nDarparodd y Dirprwy Brif Swyddog Cyllid/Swyddog Adran 151 adroddiad 'er gwybodaeth' a oedd yn darparu diweddariad am fynegeion carbon isel a bwysolwyd.\nAdroddiad gan yr Ymgynghorydd Buddsoddi.\nCyflwynwyd adroddiad 'er gwybodaeth' yr adroddiad chwarterol a oedd yn crynhoi prisiadau ased a pherfformiad y gronfa hyd at 30 Mehefin 2018.\nAtodwyd adroddiad chwarterol Hymans Robertson yn Atodiad 1. Nodwyd y Cyfryngau Buddsoddi yn Atodiad 2 a'r Cyfrifiad Perfformiad yn Atodiad 3.\nDarparwyd copi hefyd o'r cyflwyniad ar Gronfa Bensiwn Dinas a Sir Abertawe - Strategaethau Diogelu Ecwiti.\nNododd y Cadeirydd, yn unol â pharagraff 100B (4)(b) Deddf Llywodraeth Leol 1974, ei fod yn ystyried bod llythyr drafft Cadeiryddion CPLlL/Byrddau Pensiwn Lleol Cymru Gyfan ar lywodraethu'n cael ei ystyried ar frys.\nRheswm am y brys\nCaniatáu i'r Bwrdd Pensiwn Lleol ystyried y llythyr drafft.\nLlythyr drafft cadeiryddion CPLlL /BPLl Cymru Gyfan\nCyflwynodd Ian Guy, Cynrychiolydd Aelodau'r CPLlL, lythyr drafft ar lywodraethu Partneriaeth Pensiwn Cymru i'w drafod. Ychwanegodd, fel Cadeirydd sy'n ymadael, ei fod eisoes wedi ymateb i'r cynigion a amlinellwyd yn y llythyr ac roedd am i'r bwrdd fod yn ymwybodol o hyn.\nPenderfynwyd cymeradwyo cynnwys y llythyr drafft.\nHysbyswyd y bwrdd gan y Dirprwy Brif Swyddog Cyllid/Swyddog Adran 151 y ceisiwyd mynegiannau o ddiddordeb gan gyflogwyr y cynllun a chynrychiolwyr undebau llafur, a gobeithiwyd penodi'n fuan.\nGan nad oedd aelodau'r bwrdd ar gael ar 13 Rhagfyr 2018, awgrymwyd y dylid trefnu'r cyfarfod nesaf ar gyfer dechrau'r flwyddyn newydd.\nPenderfynwyd y bydd Swyddog y Gwasanaethau Democrataidd yn cylchredeg dyddiadau posib ar gyfer y cyfarfod nesaf.


EHRC - Preifatrwydd\nPolisi Deddf Rhyddid Gwybodaeth 2000\nDeddf Rhyddid Gwybodaeth 2000: Cynllun Cyhoeddi Adborth am y wefan\nMae’r datganiad hwn yn berthnasol i’r gwasanaethau a ddarperir gan wefan y Comisiwn Cydraddoldeb a Hawliau Dynol. Nid yw’r polisi yn berthnasol i wefannau allanol y gellir eu hagor trwy ddolenni ar y wefan hon. Dylech fod yn ymwybodol bob amser pan rydych chi’n symud i wefan arall a dylech ddarllen datganiad preifatrwydd unrhyw wefan sy’n casglu gwybodaeth bersonol.\nNid yw’r wefan hon yn storio nac yn casglu gwybodaeth bersonol yn awtomatig, dim ond cofnodi’ch cyfeiriad IP, ac mae gweinydd y wefan yn ei adnabod yn awtomatig.\nNi fyddwn yn trosglwyddo gwybodaeth bersonol rydych chi wedi’i rhoi i ni i unrhyw wefan arall. Bydd y system yn cofnodi eich cyfeiriad e-bost, a gwybodaeth arall y byddwch wedi’i rhoi i ni o’ch gwirfodd, er enghraifft, ar y ffurflen Cysylltu â ni, tanysgrifiadau i’r cylchlythyr / bwletin e-bost ac mewn fforymau ar-lein. Caiff unrhyw wybodaeth o’r fath ei storio yn unol â Deddf Diogelu Data 1998 a chaiff ei thrin yn berchnogol a chyfrinachol. Gellir ei defnyddio i ymateb i’ch ymholiad neu i ddweud wrthych am ddiweddariadau i’r wefan hon. Diwygiadau i’r datganiad preifatrwydd\nOs bydd y datganiad preifatrwydd hwn yn newid mewn unrhyw ffordd, byddwn yn rhoi fersiwn wedi’i diweddaru ar y dudalen hon. Trwy adolygu’r dudalen hon mae’n sicrhau eich bod yn ymwybodol o ba wybodaeth rydym yn ei chasglu, sut mae’n cael ei defnyddio ac o dan ba amgylchiadau, os o gwbl, y byddwn yn ei rhannu gyda phartïon eraill.


Mater - eitemau mewn cyfarfodydd - Betsi Cadwaladr University Health Board\nCyfarfod: 14/06/2018 - Pwyllgor Trosolwg a Chraffu Gofal Cymdeithasol ac Iechyd (eitem 12)\nCytunodd Dr Gareth Bowdler fod angen sicrhau bod gan staff nyrsio mewn Unedau Mân Anafiadau y gallu a’r sgiliau cywir ac roedd hwn yn faes datblygu a oedd yn brif flaenoriaeth. Cyfeiriodd Rob Smith at yr adolygiad o ddarpariaeth gofal brys a oedd yn cael ei gynnal ar draws Sir y Fflint a Wrecsam, a edrychai ar welliannau gan gynnwys cysylltiadau mwy clos rhwng meddygon teulu, Adrannau Damweiniau ac Achosion Brys ac Unedau Mân Anafiadau. Roedd integreiddio a symud staff rhwng gofal sylfaenol ac Adrannau Damweiniau ac Achosion Brys ac Unedau Mân Anafiadau'n cael ei ystyried. Cydnabu Dr Bowdler fod lle i wella wrth gynllunio i ryddhau cleifion ac un o’r cysyniadau allweddol oedd y dylid dechrau cynllunio i ryddhau claf cyn gynted ag y mae wedi'i dderbyn. O ran profion diagnostig, dywedodd Dr Bowdler fod gwaith ar fynd i ... view the full Cofnodion text for item 12


Plant - Cyngor Bwrdeistref Sirol Pen-y-bont ar Ogwr\nHelp u’r holl Blant a Phobl Ifanc i:\nFfynnu a manteisio i’r eithaf ar eu doniau\nByw bywydau iach a diogel\nBod yn unigolion hyderus a gofalgar\nGwybod beth yw eu hawliau a derbyn yr hawliau hynny\nRhaglen genedlaethol 5 mlynedd yw ‘Teuluoedd yn Gyntaf’, a ddatblygwyd fel ymateb allweddol i Strategaeth Tlodi Plant Llywodraeth Cymru. Rhaglen arloesi yw Teuluoedd yn Gyntaf sy’n hybu datblygiad systemau a chymorth amlasiantaethol effeithiol mewn ardaloedd awdurdodau lleol, gyda phwyslais eglur ar wasanaethau ataliol ac ymyrraeth gynnar ar gyfer teuluoedd, yn enwedig y rhai hynny sy’n byw mewn tlodi neu sydd mewn perygl o dlodi.\nMae’r egwyddor o ddatblygu a gweithredu dull integredig o weithio yn rhan annatod o’r Rhaglen Teuluoedd yn Gyntaf. Bydd y Rhaglen yn cael ei rhoi ar waith yn lleol trwy Gynllun Gweithredu Teuluoedd yn Gyntaf Pen-y-bont ar Ogwr, y gellir ei weld trwy’r ddolen isod.\nCynllun Gweithredu Teuluoedd Yn Gyntaf


Cyhoeddi ymchwiliad annibynnol ynghylch Ysgol Uwchradd Aberteifi\nMae Cyngor Sir Ceredigion wedi cyhoeddi adroddiad heddiw, ddydd Iau 24 Ionawr, am yr ymchwiliad annibynnol ynghylch y berthynas rhwng rheolwyr a staff yn Ysgol Uwchradd Aberteifi. Lansiwyd yr ymchwiliad yn wreiddiol ar ôl i aelodau blaenorol o staff fynegi materion.\nNi chanfu'r ymchwiliad unrhyw dystiolaeth o fwlio neu fygwth a gwnaeth yr argymhellion canlynol:\n1. Gweithio gyda staff i gydnabod eu cyfraniad wrth wneud Ysgol Uwchradd Aberteifi yn ysgol lwyddiannus. Parhau i ddatblygu ethos tîm.\n2. Adolygu gweithdrefnau monitro presennol, yn enwedig llwybrau dysgu a llais y disgybl. Ystyriwch y rhain o dan y canllawiau llwyth gwaith presennol ac yng nghyd-destun bod yn ysgol lwyddiannus.\n3. Gweithio gyda staff i sefydlu diwylliant a phroses er mwyn galluogi pryderon staff i gael eu lleisio a mynd i’r afael â’r rhain mewn modd adeiladol.\n4. Atgoffa staff am Bolisi Cyfryngau Cymdeithasol yr ysgol a’r cyngor a ddarperir gan undebau llafur a Cyngor y Gweithlu Addysg (CGA).\n5. Datblygu ethos tîm ymhellach drwy rannu cyfrifoldebau arwain a chynnwys mwy o staff mewn prosesau megis monitro er mwyn osgoi’r canfyddiad mai’r pennaeth yw’r unig un sy’n gyfrifol am wella’r ysgol.\nMae'r Cyngor yn ymrwymedig i weithio gyda Chorff Llywodraethu'r ysgol, yr holl staff a'r undebau llafur er mwyn gweithredu'r argymhellion hyn ar waith.\nDywedodd Arweinydd Cyngor Sir Ceredigion, y Cynghorydd Ellen ap Gwynn, "Mae'r Cyngor yn cymryd unrhyw bryderon am ymddygiad staff ysgolion o ddifrif, a dyna pam ein bod wedi comisiynu ymchwiliad annibynnol i’r materion a godwyd gan y staff presennol a chyn-aelodau’r staff."\n"Mae safonau Ysgol Uwchradd Aberteifi wedi gwella'n aruthrol dros y blynyddoedd diwethaf, gan ddarparu canlyniadau addysgol ardderchog i filoedd o ddisgyblion. Rydym yn ddiolchgar iawn i'r pennaeth, ei grŵp arwain, a'r holl staff yn yr ysgol y mae eu gwaith caled wedi bod yn ganolog i wella’r safonau."\n"Fodd bynnag, er mwyn i'r ysgol weithio'n effeithiol, rydym eisiau sicrhau bod pob aelod o staff yn teimlo eu bod yn cael eu gwerthfawrogi. Gyda hynny mewn golwg, byddwn yn gweithio gyda'r ysgol i gyflawni'r holl argymhellion a wnaed yn yr adroddiad annibynnol. Rydym wedi ymrwymo i weithio gyda'r holl staff a'u hundebau er mwyn sicrhau bod Ysgol Uwchradd Aberteifi yn parhau i fod yn ysgol lewyrchus."\nMae'r Cyngor yn gweithio'n agos gydag undebau'r athrawon ac mae'n gwerthfawrogi eu rôl fel eiriolwyr dros staff addysgu yn ysgolion Ceredigion. Fodd bynnag, mae'n anffodus bod undeb athrawon Cymdeithas Genedlaethol yr Ysgolfeistri ac Undeb yr Athrawesau (NASUWT) wedi penderfynu mynd ar streic yn Ysgol Uwchradd Aberteifi cyn cyhoeddi canfyddiadau'r ymchwiliad. Fodd bynnag, gobeithir y bydd trafodaethau adeiladol yn parhau gyda'r Gymdeithas er mwyn ceisio datrys y sefyllfa ac osgoi'r camau pellach y bwriedir eu cymryd ddydd Mawrth 05 Chwefror, ddydd Mercher 06 Chwefror, ddydd Mawrth 12 Chwefror, ddydd Mercher 13 Chwefror a dydd Iau 14 Chwefror.\nGellir gweld adroddiad llawn yr ymchwiliad annibynnol drwy ddilyn y ddolen ganlynol: http://www.ceredigion.gov.uk/media/4916/investigation-report-yua.pdf


I gael cyfle i ennill, y cyfan y mae angen i chi ei wneud yw rhannu llun o unrhyw deithiau newydd yr ydych yn eu gwneud yn eich prifysgol newydd, gan ddefnyddio’r hashnod #myndibobmanfelmyfyriwr. Gallwch gynnig cynifer o luniau ag y mynnoch gan ddefnyddio’r hashnod, felly byddwch yn greadigol! Gall fod yn llun o olygfa hardd o ffenestr y bws neu gasglwr tocynnau cyfeillgar ar y trên, neu’n llun ohonoch chi a’ch ffrind cerdded newydd.\nI fod yn gymwys i ennill y wobr, rhaid i’r myfyrwyr sy’n rhoi cynnig ar y gystadleuaeth fod yn dechrau mewn prifysgol newydd (rhaid eu bod yn fyfyrwyr blwyddyn gyntaf) a rhaid eu bod rhwng 16 a 25 oed. Gellir lanlwytho’r lluniau ar Facebook, Twitter neu Instagram a rhaid cynnwys yr hashnod #myndibobmanfelmyfyriwr.\nDaw’r gystadleuaeth i ben ddydd Gwener 28 Hydref 2016 pan fyddwn yn cysylltu â’r enillydd lwcus.\nPob lwc, a mwynhewch dynnu lluniau!\nWrth gymryd rhan yn y gystadleuaeth hon rydych yn derbyn rheolau’r gystadleuaeth, sef\nRhaid cyflwyno lluniau ar gyfer y gystadleuaeth yn ystod y cyfnod sy’n dechrau ar y dyddiad agor ac sy’n dod i ben ar y dyddiad cau. Ni chaiff unrhyw luniau a gyflwynir ar ôl y dyddiad cau eu hystyried.\nMae cystadleuaeth ffotograffiaeth #myndibobmanfelmyfyriwr yn agored i fyfyrwyr blwyddyn gyntaf mewn unrhyw brifysgol yng Nghymru, ac eithrio unrhyw weithwyr neu unrhyw aelodau eraill o staff Traveline Cymru a’u perthnasau.\nNid oes modd trosglwyddo na newid y wobr, sef cerdyn teithio National Rail am flwyddyn, ac nid oes modd cael arian parod yn ei lle.